
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΑΠΟΦΑΣΕΙΣ 

Αριθμ. ΓΓΔΠ 0000126Ε Ξ2018 

Έγκριση χωροθέτησης του επενδυτικού σχεδίου 
αξιοποίησης του ακινήτου «Αστέρας Βουλιαγμέ¬ 
νης» στη Βουλιαγμένη Αττικής. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ-ΤΟΥΡΙΣΜΟΥ 

Έχοντας υπόψη: 

1. Τις διατάξεις των άρθρων 13, 14 και 16 του 
ν. 3986/2011 «Επείγοντα Μέτρα Εφαρμογής Μεσοπρόθε¬ 
σμου Πλαισίου Δημοσιονομικής Στρατηγικής 2012-2015» 
(Α' 152), όπως τα πιο πάνω άρθρα τροποποιήθηκαν αντι- 
στοίχως με τα άρθρα 9 παρ. 2 και 3 του ν. 4062/2012 
(Α' 70) και 28 παρ. 26 του ν. 4280/2014 (Α' 159) και την 
παρ. 10 του άρθρου τρίτου του ν. 4092/2012 (Α' 220). 

2. Τις διατάξεις του άρθρου 70 παρ. 4 και παρ. 5 του 
ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις», (Α' 163), όπως η παρ. 5 
προστέθηκε με το άρθρο 43 παρ.Ι.γτου ν. 4301/2014 
«Οργάνωση της νομικής μορφής των θρησκευτικών κοι¬ 
νοτήτων και των ενώσεών τους στην Ελλάδα και άλλες 
διατάξεις αρμοδιότητας Γενικής Γραμματείας Θρησκευ¬ 
μάτων και λοιπές διατάξεις» (Α' 223). 

3. Τις διατάξεις του ν. 3028/2002 «Για την προστασία 
των αρχαιοτήτων και εν γένει της Πολιτιστικής Κληρο¬ 
νομιάς» (Α' 153). 

4. Τις διατάξεις του ν. 2971/2001 «Αιγιαλός, παραλία 
και άλλες διατάξεις» (Α' 285), όπως ισχύει. 

5. Τις διατάξεις του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργείου 
Περιβάλλοντος» (Α' 209), όπως ισχύουν. 

6. Τις διατάξεις του ν. 4067/2012 «Νέος Οικοδομικός 
Κανονισμός» (Α' 79). 

7. Τις διατάξεις του ν. 4277/2014 «Νέο Ρυθμιστικό Σχέ¬ 
διο Αθήνας - Αττικής και άλλες διατάξεις» (Α' 156). 

8. Τις διατάξεις του άρθρου 20 του ν. 3965/2011 
«Αναμόρφωση πλαισίου λειτουργίας Ταμείου Παρακα¬ 


ταθηκών και Δανείων, Οργανισμού Διαχείρισης Δημο¬ 
σίου Χρέους, Δημοσίων Επιχειρήσεων, σύσταση Γενικής 
Γραμματείας Δημόσιας Περιουσίας και άλλες διατάξεις» 
(Α' 113), όπως συμπληρώθηκαν με το άρθρο τρίτο παρ. 
24 του ν. 4092/2012 (Α'220). 

9. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

10. Τις διατάξεις του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

11. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

12. Τις διατάξεις του π.δ. 132/2017 «Οργανισμός 
Υπουργείου Περιβάλλοντος και Ενέργειας (Υ.Π.ΕΝ.)» 
(Α' 160). 

13. Την υπ'αριθμ. Δ6Α110450ΕΞ2011/21.7.2011 κοινή 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών περί 
έναρξης λειτουργίας της Γενικής Γραμματείας Δημόσιας 
Περιουσίας (Β' 1670). 

14. Την υπ'αριθμ. Υ198/16.11.2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φάμελ- 
λο» (Β' 3722/17.11.2016). 

15. Την υπ'αριθμ. ΥΠΟΙΚ 0010218 ΕΞ 2016/14.11.2016 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στην Υφυπουργό Οικο¬ 
νομικών Αικατερίνη Παπανάτσιου» (Β' 3696/15.11.2016). 

16. Την υπ' αριθμ. ΔΙΠΑ/οικ.37674/2016 απόφαση 
του Υπουργού Περιβάλλοντος και Ενέργειας «Τροπο- 

ποίηση και κωδικοποίηση της υπουργικής απόφασης 
1958/2012 - Κατάταξη δημοσίων και ιδιωτικών έρ¬ 
γων και δραστηριοτήτων σε κατηγορίες και υποκα¬ 
τηγορίες σύμφωνα με το άρθρο 1 παράγραφος 4 του 
ν. 4014/21.9.2011 (ΦΕΚ 209 Α72011) όπως αυτή έχει 
τροποποιηθεί και ισχύει». 

17. Την υπ' αριθμ. 48963/5.10.2012 απόφαση του 
Υπουργού Περιβάλλοντος, Ενέργειας και Κλιματικής Αλ¬ 
λαγής «Προδιαγραφές περιεχομένου των αποφάσεων 
έγκρισης περιβαλλοντικών όρων σύμφωνα με το άρθρο 
2 παρ. 7 του ν. 4014/2011» (Β' 2703). 

18. Την υπ'αριθμ. 167563/15.4.2013 απόφαση του 
Υπουργού Περιβάλλοντος, Ενέργειας και Κλιματικής 
Αλλαγής «Εξειδίκευση των διαδικασιών και των ειδικό¬ 
τερων κριτηρίων περιβαλλοντικής αδειοδότησης των 
έργων και δραστηριοτήτων των άρθρων 3, 4, 5, 6 και 7 
του ν. 4014/2011» (Β' 964). 

19. Την υπ' αριθμ. οικ. 1649/45/2014 κοινή υπουργική 
απόφαση «Εξειδίκευση των διαδικασιών γνωμοδοτήσε¬ 
ων και τρόπου ενημέρωσης του κοινού και συμμετοχής 
του ενδιαφερομένου κοινού στη δημόσια διαβούλευση 
κατά την περιβαλλοντική αδειοδότηση έργων και δρα¬ 
στηριοτήτων» (Β' 45). 

20. Τις διατάξεις του από 30.09/4.10.2016 π.δ. «Έγκριση 
Ειδικού Σχεδίου Χωρικής Ανάπτυξης Δημοσίου Ακινήτου 
και τροποποίηση του εγκεκριμένου σχεδίου πόλεως Βου¬ 
λιαγμένης Αττικής στην έκταση του «Αστέρα Βουλιαγμέ¬ 
νης» και καθορισμός χρήσεων γης και όρων δόμησης» 
(ΑΑΠ 191). 

21. Την υπουργική απόφαση υπ'αριθμ.ΥΠΠΟΑ/ΓΔΑΠΚ/ 
ΔΙΠΚΑ/ΤΠΚΑΧΜΑΕ/Φ3/413168271611 /10738/3644/ 
25.10.2017 της Υπουργού Πολιτισμού και Αθλητισμού με 
θέμα «Έγκριση α) Μελέτης χωροθέτησης Επενδυτικού 
Σχεδίου Αστέρα Βουλιαγμένης και β) Μελέτης Περιβαλ¬ 
λοντικών Επιπτώσεων του έργου "Χωροθέτηση Επενδυ¬ 
τικού σχεδίου Αστέρα Βουλιαγμένης", στη χερσόνησο 
"Μικρό Καβούρι" Βουλιαγμένης, Δήμου Βάρης - Βούλας - 
Βουλιαγμένης, Π.Ε. Ανατολικής Αττικής, Περιφέρειας Ατ¬ 
τικής» (ΑΔΑ: 6ΖΒ34653Π4-20Χ). 

22. Την υπ'αριθμ. 31502/22.12.1975 απόφαση του 
Αναπληρωτή Νομάρχη Αττικής «Περί επικυρώσεως εκ- 
θέσεως καθορισμού των ορίων του αιγιαλού εις περιοχήν 
Μικρό Καβούρι» (Δ' 39). 

23. Την υπ' αριθμ. 600587/12.7.1979 απόφαση του 
Αναπληρωτή Νομάρχη Αττικής «Περί επικυρώσεως εκ- 
θέσεως καθορισμού οριογραμμής αιγιαλού και παραλίας 
στη θέση "ΜΙΚΡΟ ΚΑΒΟΥΡΙ" Βουλιαγμένης Ν. Αττικής» 
(Δ' 481). 

24. Την υπ'αριθμ. 2869/14.7.2004 απόφαση του Γενι¬ 
κού Γραμματέα της Περιφέρειας Αττικής «Καθορισμός 
των ορίων αιγιαλού, παραλίας και παλαιού αιγιαλού στη 
θέση"ΜΙΚΡΟΛΙΜΑΝΟ"ή"ΛΑΙΜΟΣ", Δήμου Βουλιαγμένης, 
Νομ. Αττικής» (Δ' 677). 

25. Την υπ'αριθμ. 509008/12.7.2013 απόφαση του Γε¬ 
νικού Γραμματέα ΕΟΤ «Διαπιστωτική πράξη νομιμότη¬ 
τας κρηπιδώματος έμπροσθεν Ξενοδοχείου Αρίωνα στο 
Μικρό Καβούρι Βουλιαγμένης (ιδιοκτησίας Ανώνυμης 
Ξενοδοχειακής Εταιρείας ΑΣΤΗΡ)». 

26. Την υπ'αριθμ. 7256/12.4.2016 απόφαση της Ανα- 
πληρώτριας Υπουργού Οικονομίας, Ανάπτυξης και 


Τουρισμού «Διαπιστωτική Πράξη νομιμότητας των 
υφιστάμενων λιμενικών εγκαταστάσεων έμπροσθεν του 
ξενοδοχείου "Αρίων"στο Μικρό Καβούρι Βουλιαγμένης, 
Αττικής». 

27. Την υπ' αριθμ. 20057/20.10.2016 απόφαση της 
Αναπληρώτριας Υπουργού Οικονομίας, Ανάπτυξης και 
Τουρισμού «Διαπιστωτική Πράξη νομιμότητας υφιστά¬ 
μενων εντός ζώνης αιγιαλού εγκαταστάσεων, του ξενο¬ 
δοχειακού συγκροτήματος ΑΣΤΗΡ ΠΑΛΑΣ ΒΟΥΛΙΑΓΜΕ¬ 
ΝΗΣ ΑΞΕ, στην περιοχή Μικρό Καβούρι, Βουλιαγμένης 
Αττικής». 

28. Το από 20.9.2016 «Συμφωνητικό μεταξύ του Ελ¬ 
ληνικού Δημοσίου, του ΝΠΔΔ με την επωνυμία "ΕΛΛΗ¬ 
ΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ" και των Ανώνυμων 
Εταιρειών'ΈΤΑΙΡΙΑ ΑΚΙΝΗΤΩΝ ΔΗΜΟΣΙΟΥ Α.Ε""ΤΑΜΕΙΟ 
ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ του ΔΗΜΟΣΙΟΥ 
Α.Ε.", «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.", "ΑΣΤΗΡ 
ΠΑΛΛΑΣ ΒΟΥΛΙΑΓΜΕΝΗΣ Α.Ε."για την παραχώρηση του 
δικαιώματος ιδιαίτερης χρήσης των έμπροσθεν του Ακι¬ 
νήτου ΑΣΤΗΡ ζωνών αιγιαλού και παραλίας (Β' 3084). 

29. Την με αριθμ. πρωτ. 11902/8.3.2017 αίτηση της 
ΑΣΤΗΡ ΠΑΛΛΑΣ ΒΟΥΛΙΑΓΜΕΝΗΣ Α.Ξ.Ε. με την οποία 
υποβλήθηκε στη Διεύθυνση Περιβαλλοντικής Αδειο- 
δότησηςτου Υπουργείου Περιβάλλοντος και Ενέργειας η 
Μελέτη Περιβαλλοντικών Επιπτώσεων (ΜΠΕ) του έργου 
αξιοποίησης του ακινήτου «Αστέρας Βουλιαγμένης», κα¬ 
θώς και η σχετική Τεχνική έκθεση με την περιγραφή των 
ειδικότερων έργων και τη γενική διάταξη των κτιρίων 
και εγκαταστάσεων. 

30. Την με αριθμ. 21421/6236/2.10.2017 αίτηση της 
ΑΣΤΗΡ ΠΑΛΛΑΣ ΒΟΥΛΙΑΓΜΕΝΗΣ Α.Ξ.Ε. με την οποία 
υποβλήθηκε στο Γραφείο Υπουργού Περιβάλλοντος 
και Ενέργειας, η Μελέτη Επενδυτικού Σχεδίου του εν 
θέματι έργου. 

31 .Το με αριθμ. πρωτ. 21496/6244/2.10.2017 έγγραφο 
του Γραφείου Υπουργού Περιβάλλοντος και Ενέργειας, 
με το οποίο διαβιβάσθηκε στη Διεύθυνση Αρχιτεκτονι¬ 
κής Οικοδομικών Κανονισμών και Αδειοδοτήσεων του 
ΥΠΕΝ, του φακέλου με αριθμ. πρ. 21421/6236/2017. 

32. Τηνμεαριθμ.ΥΠΕΝ/ΔΑΩΚΑ/32040/3068/12.12.2017 
συμπληρωματική αίτηση της ΑΣΤΗΡ ΠΑΛΛΑΣ ΒΟΥΛΙΑΓ¬ 
ΜΕΝΗΣ Α.Ξ.Ε.. 

33. Την με αριθμ. ΥΠΕΝ/ΔΙΠΑ/511444/14.12.2017 συ¬ 
μπληρωματική αίτηση της ΑΣΤΗΡ ΠΑΛΛΑΣ ΒΟΥΛΙΑΓ¬ 
ΜΕΝΗΣ Α.Ξ.Ε.. 

34. Την με αριθμ. οικ. 51478/18.12.2017 εισήγηση της 
Διεύθυνσης Περιβαλλοντικής Αδειοδότησης του Υπουρ¬ 
γείου Περιβάλλοντος και Ενέργειας περί εγκρίσεως των 
περιβαλλοντικών όρων του επενδυτικού σχεδίου αξι¬ 
οποίησης του ακινήτου «Αστέρας Βουλιαγμένης» στη 
Βουλιαγμένη Αττικής. 

35. Την με αριθμ. 32040/3068/18.12.2017 εισήγηση της 
Διεύθυνσης Αρχιτεκτονικής, Οικοδομικών Κανονισμών 
και Αδειοδοτήσεων (ΔΑΟΚΑ) του Υπουργείου Περιβάλ¬ 
λοντος και Ενέργειας περί εγκρίσεως της χωροθέτησης 
του επενδυτικού σχεδίου αξιοποίησης του ακινήτου 
«Αστέρας Βουλιαγμένης» στη Βουλιαγμένη Αττικής. 

36. Τη σύμφωνα με τις διατάξεις των άρθρων 13 και 16 
παρ. 2β του ν. 3986/2011 γνωμοδότηση του Κεντρικού 




Τεύχος ΑΑΠ 2/24.01.2018 

Συμβουλίου Διοίκησης για την Αξιοποίηση της Δημόσι¬ 
ας Περιουσίας, όπως διατυπώθηκε στο από 19.12.2017 
απόσπασμα πρακτικού αυτού. 

37.Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Χωροθετούμενα έργα, δραστηριότητες 
και εγκαταστάσεις εντός της Ζώνης ΜΙΑ 
(ξενοδοχεία και λοιπές τουριστικές 
εγκαταστάσεις) του ακινήτου με τα συνοδά έργα 

1. Εγκρίνονται οι ειδικότερες κατηγορίες έργων, δρα¬ 
στηριοτήτων και εγκαταστάσεων με τα συνοδά τους 
έργα, όπως εμπεριέχονται στο επενδυτικό σχέδιο αξιο¬ 
ποίησης του ακινήτου «Αστέρας Βουλιαγμένης» στη Βου¬ 
λιαγμένη Αττικής, εντός της Ζώνης ΙΙΙΑ (ξενοδοχεία και 
λοιπές τουριστικές εγκαταστάσεις με τις συνοδές χρήσεις 
τουςγιατην εξυπηρέτηση των τουριστικών εγκαταστά¬ 
σεων), η οποία συνιστά υποζώνη της Ζώνης III επιφάνειας 
83.037,44 τ.μ., σύμφωνα με τους σχετικούς περιορισμούς 
του από 30-9/4.10.2016 π.δ/τος «Έγκριση Ειδικού Σχεδί¬ 
ου Χωρικής Ανάπτυξης Δημοσίου Ακινήτου και τροπο¬ 
ποίηση του εγκεκριμένου σχεδίου πόλεως Βουλιαγμένης 
Αττικής στην έκταση του «Αστέρα Βουλιαγμένης» και 
καθορισμός χρήσεων γης και όρων δόμησης» (ΑΑΠ' 191) 
και συνολική δόμηση τουλάχιστον 41.455,00 τ.μ.. 

2. Εγκρίνονται τα ειδικότερα έργα, δραστηριότητες και 
εγκαταστάσεις που χωροθετούνται εντόςτηςΖώνηςΙΙΙΑ 
(Π.ΑΝ. 1 έως 39) του ακινήτου «Αστέρας Βουλιαγμένης» 
στη Βουλιαγμένη Αττικής, ως ακολούθως, ανά Περιοχή 
Ανάπτυξης (Π.ΑΝ.): 

α. Στην Π.ΑΝ. 1: Κτίριο [1 ] «Απόλλων» και περιβάλλων 
χώρος: περιλαμβάνει υφιστάμενο ισόγειο κτίριο με δό¬ 
μηση 322,34 τ.μ. και χρήση ξενοδοχείου. Διατηρούνται 
οι ειδικότερες συνοδές χρήσεις: αναψυκτήριο, βοηθητι¬ 
κοί χώροι, καταστήματα, αποδυτήρια λουσμένων, χώροι 
υγιεινής λουσμένων. Για το τμήμα του Κτιρίου [1] που 
εμπίπτει εντός της Ζώνης Α' Απόλυτης Προστασίας του 
Αρχαιολογικού Χώρου, ισχύουν οι όροι προστασίας του 
από 30-9/4.10.2016 π.δ/τος «Έγκριση Ειδικού Σχεδίου 
Χωρικής Ανάπτυξης Δημοσίου Ακινήτου και τροποποί¬ 
ηση του εγκεκριμένου σχεδίου πόλεως Βουλιαγμένης 
Αττικής στην έκταση του «Αστέρα Βουλιαγμένης» και 
καθορισμός χρήσεων γης και όρων δόμησης» (ΑΑΠ' 191) 
καθώς και οι σχετικές αποφάσεις του Υπουργείου Πολι¬ 
τισμού και Αθλητισμού. 

β. Στην Π.ΑΝ. 2: Κτίριο [2] «είσοδος πλαζ» και περιβάλ- 
λων χώρος: περιλαμβάνει υφιστάμενο ισόγειο κτίριο με 
δόμηση 30,85 τ.μ. (κτίριο εισόδου προς τις λουτρικές 
εγκαταστάσεις και την παραλία). Το κτίριο ανακαινίζεται 
εσωτερικά και εξωτερικά, χωρίς αλλαγή της χρήσης του. 
Επιτρέπεται η ανακαίνιση των όψεων και η προσθήκη 
μορφολογικών στοιχείων. Για το Κτίριο [2], το οποίο 
εμπίπτει εντός της Ζώνης Α' Απόλυτης Προστασίας του 
Αρχαιολογικού Χώρου, ισχύουν οι όροι προστασίας του 
από 30-9/4.10.2016 π.δ/τος «Έγκριση Ειδικού Σχεδίου 
Χωρικής Ανάπτυξης Δημοσίου Ακινήτου και τροποποί¬ 
ηση του εγκεκριμένου σχεδίου πόλεως Βουλιαγμένης 


Αττικής στην έκταση του «Αστέρα Βουλιαγμένης» και 
καθορισμός χρήσεων γης και όρων δόμησης» (ΑΑΠ' 191) 
καθώς και οι σχετικές αποφάσεις του Υπουργείου Πολι¬ 
τισμού και Αθλητισμού. 

γ. Στην Π.ΑΝ. 3: Κτίρια [5] «Ηλεκτρομηχανολογικοί Χώ¬ 
ροι πίσω από τις Λουτρικές Εγκαταστάσεις»: περιλαμ¬ 
βάνει τρία υφιστάμενα μονώροφα κτίσματα (Ηλεκτρι¬ 
κός Υποσταθμός, Η/Ζ Λουτρικών Εγκαταστάσεων και 
κεντρικό Αντλιοστάσιο), με δόμηση 35,97 τ.μ. Τα κτίρια 
ανακαινίζονται εσωτερικά και εξωτερικά, χωρίς αλλαγή 
της χρήσης τους και εκσυγχρονίζονται οι ηλεκτρομηχα- 
νολογικές εγκαταστάσεις τους. 

δ. Στην Π.ΑΝ. 4: Κτίριο [3] «Άρτεμις» και περιβάλλων 
χώρος: περιλαμβάνει υφιστάμενο διώροφο κτίριο με 
δόμηση 1.058,67 τ.μ. και χρήση ξενοδοχείου. Διατηρού¬ 
νται οι ειδικότερες συνοδές χρήσεις: εστίαση, αναψυκτή¬ 
ριο, βοηθητικοί χώροι, ιατρείο, γραφεία, καταστήματα, 
αποδυτήρια και χώροι υγιεινής επισκεπτών, λουσμένων 
και προσωπικού και αποθήκες. Περιλαμβάνεται επίσης, 
χώρος δεξαμενής υγραερίου, (Κτίριο [6]) που εξυπηρετεί 
το κτίριο. 

ε. Στις Π.ΑΝ. 16,20, 21,23,24,25, 27, 28,29,30 και 31: 
Κτίρια [7] «Καμπάνες (όυη93ΐονν5)» και περιβάλλοντες 
χώροι αυτών: περιλαμβάνουν υφιστάμενο συγκρότημα 
11 κτιρίων καμπανών (αυτόνομοι οικίσκοι-όυηςΒίοννε) 
του ξενοδοχείου, με δόμηση 2.003,62 τ.μ. και χρήση 
ξενοδοχείου. Επιτρέπεται η αναδιαμόρφωση του περι¬ 
βάλλοντος χώρου, με την διατήρηση και προσθήκη εξω¬ 
τερικών στοιχείων (πέργκολες, σκίαστρα, πισίνες απλές 
η τύπου ϋθευζζί, φυτεύσεις, μονοπάτια πεζών κ.λπ.), 
σύμφωνα με τους όρους της παρούσας. 

στ. Στις Π.ΑΝ. 5 έως 11,13 έως 15 και 18 έως 19: Κτίρια 
[7] «Καμπάνες (όυη99ΐονν5)» και περιβάλλοντες χώροι 
αυτών (πλησίον Ζώνης II): περιλαμβάνουν υφιστάμενο 
συγκρότημα 12 κτιρίων καμπανών (αυτόνομοι οικίσκοι- 
όυη93ΐο\Λ/5) του ξενοδοχείου, με δόμηση 1.265,52 τ.μ. και 
χρήση ξενοδοχείου. Για τα κτίρια εντός των Π.ΑΝ αυτών 
επιτρέπεται μόνο η διατήρηση τους και η συντήρηση, 
η επισκευή και η ανακαίνισή τους καθώς και των στοι¬ 
χείων του περιβάλλοντος χώρου και των υφιστάμενων 
πισίνων καθώς και η διαμόρφωση νέων (απλών ή τύπου 
ϋθευζζί), η τροποποίηση των όψεων και η αντικατάσταση 
και εκσυγχρονισμός των ηλεκτρομηχανολογικών τους 
εγκαταστάσεων, αυστηρά εντός των Π.ΑΝ.. 

ζ. Στην Π.ΑΝ. 12: Κτίριο [8] «Οφίς Καμπανών Β»: πε¬ 
ριλαμβάνει υφιστάμενο υποστηρικτικό κτίριο των κα¬ 
μπανών, με δόμηση 96,84 τ.μ. και χρήση ξενοδοχείου. 
Επιτρέπεται μόνο η διατήρηση και η συντήρησή του, 
η επισκευή και η ανακαίνισή του, η τροποποίηση των 
όψεων και η αντικατάσταση και εκσυγχρονισμός του 
εξοπλισμού και των ηλεκτρομηχανολογικών του εγκα¬ 
ταστάσεων. 

η. Στην Π.ΑΝ. 17: Κτίριο [9] «Η/Ζ Κτίριο» και Κτίριο [10] 
«Κτίριο ηλεκτρικού υποσταθμού»: πρόκειται για υφιστά¬ 
μενο χώρο ηλεκτρομηχανολογικών εγκαταστάσεων εν 
μέρει ισογείου και εν μέρει υπόσκαφου, με δόμηση 86,02 
τ.μ. Επιτρέπεται μόνο η διατήρηση του και η συντήρη¬ 
ση, η επισκευή και η ανακαίνισή του, η τροποποίηση 
των όψεων και η αντικατάσταση και εκσυγχρονισμός 

του εξοπλισμού και των ηλεκτρομηχανολογικών εγκα¬ 
ταστάσεων. 

θ. Στην Π.ΑΝ. 22: Κτίριο [12] «Εστιατόριο ϋυό Ηουεθ 
Καμπανών»: περιλαμβάνει υφιστάμενο διώροφο κτίριο 
εστιατορίου με μικρό υπόγειο χώρο, με δόμηση 824,46 
τ.μ. και χρήση ξενοδοχείου. Περιλαμβάνεται επίσης, χώ¬ 
ρος δεξαμενής υγραερίου (κτίριο [11]) που εξυπηρετεί 
το εστιατόριο. Επιτρέπεται η αύξηση της ανωτέρω υφι¬ 
στάμενης δόμησης στα 870,33 τ.μ. 

ι. Στην Π.ΑΝ. 26: Κτίριο [13] «Είσοδος ξενοδοχείου»: 
περιλαμβάνει υφιστάμενο κτίριο, με δόμηση 34,43 τ.μ. 
Επιτρέπεται η καθαίρεσή του και στη θέση αυτή διαμορ¬ 
φώνονται εν μέρει υπαίθριες θέσεις στάθμευσης. 

ια. Στην Π.ΑΝ. 33: Κτίριο [16] «Οφίς Καμπανών Α»: περι¬ 
λαμβάνει υφιστάμενο υποστηρικτικό κτίριο των καμπα¬ 
νών (άυηςθίοννε), με δόμηση 65,12 τ.μ. και χρήση ξενο¬ 
δοχείου. Επιτρέπεται μόνο η διατήρηση και η συντήρησή 
του, η επισκευή και η ανακαίνισή του, η τροποποίηση 
των όψεων και η αντικατάσταση και ο εκσυγχρονισμός 
των ηλεκτρομηχανολογικών του εγκαταστάσεων. 

ιβ. Στην Π.ΑΝ. 34: Κτίριο [15] «Βθγ 37»: περιλαμβάνει 
υφιστάμενο κτίριο εστιατορίου, με δόμηση 72,35 τ.μ. και 
χρήση ξενοδοχείου. Επίσης, περιλαμβάνεται και ο χώρος 
δεξαμενής υγραερίου (κτίριο [14]), που εξυπηρετεί το 
κτίριο. Επιτρέπεται η καθαίρεση και ανακατασκευή του 
Κτιρίου [15] με αύξηση της ανωτέρω υφιστάμενης δό¬ 
μησης στα 150,90 τ.μ. 

ιγ. Στην Π.ΑΝ. 35 και 32: Κτίρια [17], [18], [19], [20], [22] 
και [46] «Ξενοδοχείο Αρίων και συνοδές εγκαταστάσεις»: 
περιλαμβάνει κτίρια του ξενοδοχείου Αρίων και συνοδές 
εγκαταστάσεις, με δόμηση 14.339,09 τ.μ. με χρήση ξενο¬ 
δοχείου και τις συνοδευτικές αυτού χρήσεις εστιατορίων, 
καταστημάτων, γυμναστηρίου, γραφείων, συσκέψεων 
και εκδηλώσεων, $ρ3, εσωτερική και εξωτερικές πισίνες. 
Η Π.ΑΝ. 32 περιλαμβάνει χώρο δεξαμενής υγραερίου 
(κτίριο [17]). Επιτρέπεται η ανωτέρω υφιστάμενη δόμηση 
να αυξηθεί στα 14.917,96 τ.μ. Ειδικότερα, επιτρέπεται 
η κατεδάφιση του χώρου αποδυτηρίων της ανοικτής 
κολυμβητικής δεξαμενής (Κτίριο [22]) και η κατασκευή 
στη θέση τους διώροφου εστιατορίου με υπόγειο (Κτίριο 
[46]), καθώς και η κατεδάφιση του Κτιρίου [20] «Η/Ζτου 
ξενοδοχείου». 

ιδ. Στην Π.ΑΝ. 36: Κτίριο [23] «Ηλεκτρομηχανολογικές 
και κλιματιστικές εγκαταστάσεις ξενοδοχείου Αρίων»: 
Αποτελεί υφιστάμενη υποστηρικτική ανοικτή εγκατά¬ 
σταση του Ξενοδοχείου Αρίων και επιτρέπεται μόνο η δι¬ 
ατήρηση του και η συντήρηση, η επισκευή και η ανακαί¬ 
νισή του, η τροποποίηση των όψεων, η αντικατάσταση 
του υφιστάμενου ηχοπετάσματος και η αντικατάσταση 
και εκσυγχρονισμός των ηλεκτρομηχανολογικών τους 
εγκαταστάσεων. 

ιε. Στην Π.ΑΝ. 37: Κτίριο [43] «Υποσταθμός ΔΕΗ»: πρό¬ 
κειται για υποσταθμό της ΔΕΗ, με δόμηση 75,03 τ.μ., ο 
οποίος εξυπηρετεί όλο το συγκρότημα. Επιτρέπεται μόνο 
η διατήρηση του και η συντήρηση, η επισκευή και η ανα¬ 
καίνισή του, η τροποποίηση των όψεων και η αντικατά¬ 
σταση και εκσυγχρονισμός των ηλεκτρομηχανολογικών 
του εγκαταστάσεων. 


ιστ. Στην Π.ΑΝ. 38: Κτίρια [24Α], [24Β], [25], [26], [27] 
και [47] «Ξενοδοχείο Ναυσικά και συνοδές εγκαταστά¬ 
σεις»: περιλαμβάνει κτίρια του ξενοδοχείου Ναυσικά και 
συνοδές εγκαταστάσεις, με δόμηση 18.950,09 τ.μ. με 
χρήση ξενοδοχείου και τις συνοδευτικές αυτού χρήσεις 
εστιατορίων, καταστημάτων, γυμναστηρίου, γραφείων, 
συσκέψεων και εκδηλώσεων, 5ρ3, εξωτερικές πισίνες, 
κτίριο ρΒΐΊάηςι, δεξαμενή υγραερίου που εξυπηρετεί το 
ξενοδοχείο και υπαίθριους χώρους ηλεκτρομηχανολο- 
γικών εγκαταστάσεων. Περιλαμβάνεται επίσης, χώρος 
δεξαμενής υγραερίου (κτίριο [26]). Επιτρέπεται η ανω¬ 
τέρω υφιστάμενη δόμηση να μειωθεί στα 18.322,59 τ.μ. 
Ειδικότερα, επιτρέπονται καθαιρέσεις εντός του Κτιρίου 
[24Α] «Ξενοδοχείο Ναυσικά -\Λ/θ5ΐίη» και επιπλέον εντός 
της Π.ΑΝ. η κατασκευή υπαίθριας εγκατάστασης «ΡοοΙ 
Ββγ» με υπόγειο χώρο εξυπηρετήσεων (Κτίριο [47]). 

ιζ. Στην Π.ΑΝ. 39: Κτίριο [37] «Κτίριο μελών ΐθπηίί», 
Κτίριο [38] «Αποδυτήρια ΐθηπίε ςΐυό», Κτίριο [39] «Γρα¬ 
φεία Διοίκησης - Αποθήκες»: περιλαμβάνουν κτίρια 
γραφείων-αποθηκών, χώρους υγιεινής -αποδυτήρια και 
χώρους εξυπηρέτησης μελών, με δόμηση 706,55 τ.μ. 
Επιτρέπεται η ανωτέρω υφιστάμενη δόμηση να αυξηθεί 
στα 1.497,85 τ.μ. Ειδικότερα, προβλέπεται η καθαίρεσή 
του Κτιρίου μελών ΐθηηίε [37] και η ανακατασκευή του, 
καθώς και η κατασκευή στεγάστρου για τις υφιστάμενες 
κερκίδες θεατών που ευρίσκονται στην οροφή του κτιρί¬ 
ου αποδυτηρίων [38], εντός των ορίων της υφιστάμενης 
κάλυψης. 

3. Στη Ζώνη αυτή, επιτρέπεται η ανακαίνιση-εκσυγχρο- 
νισμόςτων υφισταμένων κτιρίων και εγκαταστάσεων, η 
αναδιαρρύθμισή τους, η αλλαγή των όψεων, η συντήρη¬ 
ση και επισκευή τους, η αντικατάσταση και εκσυγχρονι¬ 
σμός των ηλεκτρομηχανολογικών τους εγκαταστάσεων. 
Εντός των Π.ΑΝ. επιτρέπονται προσθήκες και αλλαγές 
των συνοδών χρήσεων των υφισταμένων κτιρίων για 
την εξυπηρέτηση των τουριστικών εγκαταστάσεων. Επι¬ 
τρέπεται επίσης η αναδιαμόρφωση του περιβάλλοντος 
χώρου, η νομιμοποίηση κατασκευών, η αναβάθμιση του 
εσωτερικού οδικού δικτύου και του δικτύου μονοπατιών 
καθώς και των χώρων στάθμευσης. Οι εντός των Π.ΑΝ. 
της ζώνης αυτής υφιστάμενες κατασκευές μπορούν 
επίσης να κατεδαφιστούν, ολικά ή μερικά. Τα ανωτέρω 
έργα εκτελούνται εντός του πλαισίου που θέτει το από 
30-9/4.10.2016 π.δ. «Έγκριση Ειδικού Σχεδίου Χωρικής 
Ανάπτυξης Δημοσίου Ακινήτου και τροποποίηση του 
εγκεκριμένου σχεδίου πόλεως Βουλιαγμένης Αττικής 
στην έκταση του «Αστέρα Βουλιαγμένης» και καθορι¬ 
σμός χρήσεων γης και όρων δόμησης» (ΑΑΠ 191) και 
με τους όρους της παρούσας. Κατά τα λοιπά, ισχύουν οι 
γενικές διατάξεις του ν. 4067/2012 «Νέος Οικοδομικός 
Κανονισμός» (Α' 79) και της υπ'αριθμ. 3046/304/1989 
απόφασης Αναπληρωτή Υπουργό ΠΕ.ΧΩ.Δ.Ε. «Κτιριο- 
δομικός Κανονισμός» (Δ' 59), όπως ισχύουν. 

Τυχόν υπόλοιπο δόμησης, δύναται να υλοποιηθεί 
εντός των Π.ΑΝ. της ζώνης ΜΙΑ χωρίς να απαιτείται τρο¬ 
ποποίηση της παρούσας απόφασης, ούτε του Σχεδίου Γε¬ 
νικής Διάταξης που τη συνοδεύει, υπό την προϋπόθεση 
ότι τηρούνται οι χρήσεις, οι οικοδομικές γραμμές, τα επι¬ 
τρεπόμενα πολεοδομικά μεγέθη και λοιποί περιορισμοί 

του από 30-9/4.10.2016 π.δ. «Έγκριση Ειδικού Σχεδίου 
Χωρικής Ανάπτυξης Δημοσίου Ακινήτου και τροποποί¬ 
ηση του εγκεκριμένου σχεδίου πόλεως Βουλιαγμένης 
Αττικής στην έκταση του «Αστέρα Βουλιαγμένης» και 
καθορισμός χρήσεων γης και όρων δόμησης» (ΑΑΠ 191) 
και εφόσον: 

α. τηρηθεί η διαδικασία της παρ. 1 του άρθρου 7 του 
ν. 4014/2011 «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες δι¬ 
ατάξεις αρμοδιότητας Υπουργείου Περιβάλλοντος, Ενέρ¬ 
γειας και Κλιματικής Αλλαγής», (Α' 209/21.9.2011) και 

β. κατά την έκδοση των εγκρίσεων/αδειών δόμησης, 
προσκομισθούν όλες οι απαιτούμενες κατά περίπτωση 
εγκρίσεις (αρμοδιότητας ΥΠΠΟΑ, Κ.Ε.Σ.Α. κ.τ.λ.). 

Άρθρο 2 

Χωροθετούμενα έργα, δραστηριότητες 
και εγκαταστάσεις εντός της Ζώνης ΙΙΙΒ 
(κατοικία) του ακινήτου με τα συνοδό έργα. 

1. Εγκρίνονται οι ειδικότερες κατηγορίες έργων, δρα¬ 
στηριοτήτων και εγκαταστάσεων με τα συνοδό τους 
έργα, όπως εμπεριέχονται στο επενδυτικό σχέδιο αξιο¬ 
ποίησης του ακινήτου «Αστέρας Βουλιαγμένης» στη Βου¬ 
λιαγμένη Αττικής, εντός της Ζώνης ΙΙΙΒ (κατοικία), η οποία 
συνιστά υποζώνη της Ζώνης III επιφάνειας 83.037,44 τ.μ., 
σύμφωνα με τους σχετικούς περιορισμούς του από 30- 
9/4.10.2016 π.δ/τος «Έγκριση Ειδικού Σχεδίου Χωρικής 
Ανάπτυξης Δημοσίου Ακινήτου και τροποποίηση του 
εγκεκριμένου σχεδίου πόλεως Βουλιαγμένης Αττικής 
στην έκταση του «Αστέρα Βουλιαγμένης» και καθορι¬ 
σμός χρήσεων γης και όρων δόμησης» (ΑΑΠ' 191) και 
μέγιστης συνολικής δόμησης 15.000 τ.μ. 

2. Εγκρίνονται τα ειδικότερα έργα, δραστηριότητες και 
εγκαταστάσεις που χωροθετούνται εντόςτης Ζώνης ΙΙΙΒ 
(Π.ΑΝ. 40) του ακινήτου «Αστέρας Βουλιαγμένης» στη 
Βουλιαγμένη Αττικής, ως ακολούθως: 

α. Για την κατασκευή των κατοικιών επιβάλλεται η 
προηγούμενη ολική ή μερική κατεδάφιση των εγκατα¬ 
στάσεων του ξενοδοχείου «Αφροδίτη», σύμφωνα μετους 
όρους της παρούσας. 

β. Στην Π.ΑΝ. 40, προβλέπεται να ανεγερθούν μέχρι 
δεκαπέντε (15) κατοικίες στο σύνολο, σε δεκατρείς (13) 
κατά μέγιστο κτιριακές μονάδες, με μέγιστη συνολική 
δόμηση 15.000 τ.μ., μέγιστη κάλυψη 8.000 τ.μ., μέγιστο 
ύψος τα 7,50μ. και ελάχιστη απόσταση μεταξύ κτιρίων 
τα 15 μ. 

γ. Επιβάλλεται η φύτευση σε ποσοστό τουλάχιστον 
75% της μη καλυπτόμενης επιφάνειας εντός της Ζώνης 
αυτής. Επιτρέπεται η κατασκευή κολυμβητικών δεξα¬ 
μενών. 

δ. Επιτρέπεται η κατασκευή υπογείου σε κάθε κατοικία, 
για βοηθητική ή κύρια χρήση, στο οποίο χωροθετούνται 
οι απαιτούμενες από την ισχύουσα νομοθεσία θέσεις 
στάθμευσης. Τα υπόγεια των κτιρίων είναι δυνατό να 
εκτείνονται πέραν των ορίων της ανωδομής, αποκλειστι¬ 
κά για τη χωροθέτηση των θέσεων στάθμευσης ή άλλων 
εγκαταστάσεων σύμφωνα με το ν. 4067/2012 «Νέος Οι¬ 
κοδομικός Κανονισμός» (Α' 79). 


ε. Επιτρέπεται η δημιουργία αυτόνομων κοινωφελών 
δικτύων (ενέργεια, τηλεπικοινωνίες, ύδρευση, άρδευ¬ 
ση, όμβρια), καθώς και η δημιουργία αυτόνομου οδικού 
δικτύου πρόσβασης και δικτύου μονοπατιών πεζών τα 
οποία θα σέβονται το ανάγλυφο του εδάφους. 

στ. Κατά τα λοιπά, ισχύουν οι γενικές διατάξεις του ν. 
4067/2012 «Νέος Οικοδομικός Κανονισμός» (Α' 79) και 
της υπ' αριθμ. 3046/304/1989 απόφασης Αναπληρωτή 
Υπουργό ΠΕ.ΧΩ.Δ.Ε. «Κτιριοδομικός Κανονισμός» (Δ' 59), 
όπως ισχύουν. 

3. Εντός της Ζώνης ΙΙΙΒ, επιτρέπεται η αναδιάταξη της 
θέσης, η μείωση του πλήθους και η τροποποίηση του 
περιγράμματος των κτιριακών μονάδων, με ανάλογη 
προσαρμογή των δικτύων υποδομής (πρόσβασης, κοι¬ 
νωφελή, κλπ), χωρίς να απαιτείται τροποποίηση της πα¬ 
ρούσας απόφασης, ούτε του Σχεδίου Γενικής Διάταξης 
που τη συνοδεύει, υπό την προϋπόθεση ότι τηρούνται 
οι ακόλουθοι περιορισμοί: 

α.Τηρούνται οι ειδικοί περιορισμοί (χρήση κατοικίας, 
οικοδομικές γραμμές, επιτρεπόμενα πολεοδομικά μεγέ¬ 
θη, κλπ) του από 30-9/4.10.2016 π.δ. «Έγκριση Ειδικού 
Σχεδίου Χωρικής Ανάπτυξης Δημοσίου Ακινήτου και τρο¬ 
ποποίηση του εγκεκριμένου σχεδίου πόλεως Βουλιαγ¬ 
μένης Αττικής στην έκταση του «Αστέρα Βουλιαγμένης» 
και καθορισμός χρήσεων γης και όρων δόμησης» (ΦΕΚ 
191 ΑΑΠ) και οι διατάξεις του ν. 4067/2012 «Νέος Οικο¬ 
δομικός Κανονισμός» (Α' 79) και της υπ' αριθμ. 3046/304/ 
1989 απόφασης Αναπληρωτή Υπουργό ΠΕ.ΧΩ.Δ.Ε. «Κτι- 
ριοδομικός Κανονισμός» (Δ' 59), όπως ισχύουν. 

β.Το σύνολο των κτιριακών μονάδων στα οποία ανα¬ 
πτύσσονται οι κατοικίες είναι κατ' ελάχιστον έξι (6) με 
μέγιστη επιτρεπόμενη δόμηση ανά κτίριο τα 3.000 τ.μ. 
Σε περίπτωση μείωσης του πλήθους των κτιριακών μο¬ 
νάδων ο φορέας του έργου υποχρεούται να λαμβάνει 
ειδική μέριμνα για την ανάπτυξη των κτιρίων με ήπια 
περιβαλλοντικά χαρακτηριστικά, διάσπαση όγκων και 
χωρίς να επιβαρύνεται οπτικά το τοπίο. 

γ. Τηρούνται οι όροι του άρθρου 6 (έγκριση περιβαλ¬ 
λοντικών όρων) της παρούσας. 

και εφόσον, κατά την υποβολή των οριστικών μελετών 
για την έκδοση των εγκρίσεων/αδειών δόμησης, στην 
Διεύθυνση Αρχιτεκτονικής Οικοδομικών Κανονισμών 
και Αδειοδοτήσεων (Δ.Α.Ο.Κ.Α.): 

α. τηρηθεί η διαδικασία της παρ. 1 του άρθρου 7 του 
ν. 4014/2011 «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες δι¬ 
ατάξεις αρμοδιότητας Υπουργείου Περιβάλλοντος, Ενέρ¬ 
γειας και Κλιματικής Αλλαγής», (Α' 209/21.9.2011) και 
β. προσκομισθεί το σύνολο των απαιτούμενων κατά 
περίπτωση εγκρίσεων (αρμοδιότητας ΥΠΠΟΑ, Κ.Ε.Σ.Α. 
κ.τ.λ.). 

Άρθρο 3 

Χωροθετούμενα έργα, δραστηριότητες 
και εγκαταστάσεις εντός των υπόλοιπων 
Ζωνών προστασίας (I και II) του ακινήτου 
με τα συνοδό έργα 

1. Εγκρίνονται τα ειδικότερα έργα, δραστηριότητες 
και εγκαταστάσεις, που εμπεριέχονται στο επενδυτικό 

σχέδιο αξιοποίησης του ακινήτου «Αστέρας Βουλιαγ¬ 
μένης» στη Βουλιαγμένη Αττικής, εντός της Ζώνης ΙΑ 
(περιοχή αποκατάστασης φυσικού τοπίου), επιφάνειας 
61.505 τ.μ. εκ των οποίων 9.170 τ.μ. εμπίπτουν και στη 
Ζώνη II, σύμφωνα με τους σχετικούς περιορισμούς του 
από 30-9/4.10.2016 π.δ/τος «Έγκριση Ειδικού Σχεδίου 
Χωρικής Ανάπτυξης Δημοσίου Ακινήτου και τροποποί¬ 
ηση του εγκεκριμένου σχεδίου πόλεως Βουλιαγμένης 
Αττικής στην έκταση του «Αστέρα Βουλιαγμένης» και 
καθορισμός χρήσεων γης και όρων δόμησης» (ΑΑΠ' 191) 
και του από 1.3/5.3.2004 π.δ/τος «Καθορισμός ζωνών 
προστασίας, χρήσεων γης και όρων και περιορισμών 
δόμησης στην παραλιακή ζώνη της Αττικής από το Φα- 
ληρικό Όρμο μέχρι την Αγία Μαρίνα Κρωπίας» (Δ' 254), 
ως ακολούθως: 

α. Διατηρούνται οι υφιστάμενοι πεζόδρομοι και δίκτυα 
μονοπατιών και αναβαθμίζονται. Η υφιστάμενη ιδιωτική 
οδός σε συνέχεια της οδού Απόλλωνος μετατρέπεται 
σε πεζόδρομο με μείωση πλάτους στα 3,60 μέτρα, στην 
είσοδο του οποίου δημιουργείται χώρος αναστροφής 
οχημάτων, και διασφαλίζεται ο κοινόχρηστος χαρακτή- 
ραςτου. Επιτρέπεται μόνο η κυκλοφορία οχημάτων έκτα¬ 
κτης ανάγκης και συνεργείων συντήρησης. Η επίστρωση 
του πεζοδρόμου γίνεται με φιλικά προς το περιβάλλον 
και τον πεζό υλικά. Στα τμήματα που καταργούνται το 
τοπίο αποκαθίσταται υποχρεωτικά και φυτεύεται με είδη 
χλωρίδαςτης περιοχής, υπό την επίβλεψη της αρμόδιας 
Εφορείας του Υπουργείου Πολιτισμού και Αθλητισμού. 
Αντικαθίσταται το δίκτυο φωτισμού με χαμηλού ύψους 
στύλους. 

β. Εγκαθίσταται σύστημα άρδευσης και πυροπροστα¬ 
σίας. 

γ. Επιτρέπεται η διαμόρφωση υπαίθριων καθιστικών 
με σκίαστρα μέγιστου ύψους δύο και μισού (2,50) μέ¬ 
τρων. Διατηρείται η υφιστάμενη εκτός λειτουργίας εγκα¬ 
τάσταση βιολογικού καθαρισμού ως έχει. 

2. Εγκρίνονται τα ειδικότερα έργα, δραστηριότητες και 
εγκαταστάσεις, που εμπεριέχονται στο επενδυτικό σχέ¬ 
διο αξιοποίησης του ακινήτου «Αστέρας Βουλιαγμένης» 
στη Βουλιαγμένη Αττικής, εντός της Ζώνης ΙΒ (περιοχή 
προστασίας φυσικού τοπίου), επιφάνειας 156.236,55 τ.μ., 
σύμφωνα με τους σχετικούς περιορισμούς του από 30-9/ 
4.10.2016 π.δ/τος «Έγκριση Ειδικού Σχεδίου Χωρικής 
Ανάπτυξης Δημοσίου Ακινήτου και τροποποίηση του 
εγκεκριμένου σχεδίου πόλεως Βουλιαγμένης Αττικής 
στην έκταση του «Αστέρα Βουλιαγμένης», ως ακολού¬ 
θως: 

α. Σύνδεση με το δημόσιο οδικό δίκτυο: 

αα. Διαμορφώνεται νέα βόρεια δευτερεύουσα πύλη 
εισόδου (Π 1) με κόμβο σύνδεσης με την οδό Απόλλωνος 
και κεντρικό φυλάκιο ελέγχου, μέγιστης επιφάνειας 15 
τ.μ. και μέγιστο ύψος 3,50 μ. 

ββ. Η υφιστάμενη υπηρεσιακή πύλη (Π2) διαμορφώνε¬ 
ται σε κεντρική πύλη εισόδου με μια λωρίδα ανά κατεύ¬ 
θυνση, χώρους αναστροφής οχημάτων πριν και μετά την 
πύλη και κεντρικό φυλάκιο ελέγχου, μέγιστης επιφάνειας 
15 τ.μ. και μέγιστο ύψος 3,50 μ. 

γγ. Η υφιστάμενη νότια πύλη σύνδεσης (Π3) διαμορ¬ 
φώνεται ως πύλη πρόσβασης στις κατοικίες, με μια λω¬ 


ρίδα ανά κατεύθυνση και κεντρικό φυλάκιο ελέγχου, 
μέγιστης επιφάνειας 15 τ.μ. και μέγιστο ύψος 3,50 μ. 

δδ. Για τη διαμόρφωση των νέων πυλών εισόδου επι¬ 
λέγονται φυσικά στοιχεία, φιλικά προς το περιβάλλον 
και το χρήστη. 

β. Εσωτερικό οδικό δίκτυο, δίκτυο μονοπατιών και 
χώροι στάθμευσης: 

αα. Ενισχύεται η συνδεσιμότητα μεταξύ των υποδο¬ 
μών του ακινήτου με αναβάθμιση, αντικατάσταση και 
επέκταση των υφιστάμενων μονοπατιών, ώστε να αποτε¬ 
λούν δίκτυο. Η διαμόρφωση των μονοπατιών γίνεται με 
φυσικά υλικά, φιλικά προς το περιβάλλον και το χρήστη, 
και τις αναγκαίες αντιστηρίξεις, οι οποίες επενδύονται 
με φυσικά υλικά. Επιτρέπεται η διαμόρφωση καθιστι¬ 
κών και παρατηρητηρίων θέας για το κοινό. Επιφάνειες 
μονοπατιών τα οποία καταργούνται ή αντικαθίστανται 
αποκαθίστανται υποχρεωτικά και φυτεύονται με είδη 
χλωρίδαςτης περιοχής, υπό την επίβλεψη της αρμόδιας 
Εφορείας του Υπουργείου Πολιτισμού και Αθλητισμού. 

ββ.Το εσωτερικό οδικό δίκτυο αναβαθμίζεται και συν¬ 
δέεται λειτουργικά με το οδικό δίκτυο των υπόλοιπων 
Ζωνών του ακινήτου. Επιτρέπεται η προσθήκη διακο- 
σμητικών κατασκευών (π.χ. πέργκολες) και στοιχείων 
νερού. Σε περιπτώσεις κατάργησης οδών το τοπίο απο- 
καθίσταται και φυτεύεται με είδη χλωρίδας της περιοχής, 
υπό την επίβλεψη της αρμόδιας Εφορείας του Υπουρ¬ 
γείου Πολιτισμού και Αθλητισμού. 

γγ. Οι υφιστάμενοι υπαίθριοι χώροι στάθμευσης διατη¬ 
ρούνται και επανασχεδιάζονται για την βέλτιστη κατανο¬ 
μή και αύξηση θέσεων στάθμευσης, χωρίς καμία αύξηση 
στην επιφάνειά τους. Επιτρέπεται η αντικατάσταση των 
υφιστάμενων κλιμάκων και μονοπατιών σύνδεσης με τις 
εγκαταστάσεις και υποδομές του συγκροτήματος. Η επί¬ 
στρωση των επιφανειών αντικαθίσταται με φυσικά υλικά, 
φιλικά προς το περιβάλλον και το χρήστη. Προωθείται 
η κατάλληλη φύτευση για την οπτική απομόνωση των 
χώρων στάθμευσης. 

γ. Αναβαθμίζεται το υφιστάμενο ελικοδρόμιο προκει- 
μένου να εξυπηρετεί τους επισκέπτες του συγκροτήμα¬ 
τος με βάση τις ισχύουσες προδιαγραφές. 

δ. Διατηρείται η υφιστάμενη υπόγεια δεξαμενή πυ¬ 
ρόσβεσης. Επιτρέπεται η επισκευή, η συντήρηση και ο 
εκσυγχρονισμός της καθώς και η κάλυψή της με φυτε¬ 
μένο δώμα. 

ε. Επιτρέπεται η αναβάθμιση, αντικατάσταση και επέ¬ 
κταση των απαραίτητων κοινωφελών δικτύων (ενέργεια, 
ύδρευση, άρδευση, πυρόσβεση). 

στ. Κατεδαφίζεται το υφιστάμενο ξενοδοχείο «Αφρο¬ 
δίτη» [35], καθώς και το κτίριο Εννέα Μούσες [30], με 
βάση τους όρους της παρούσας. 

ζ. Επιτρέπονται αναδιαμορφώσεις του υφιστάμενου 
εσωτερικού οδικού δικτύου καθώς και του δικτύου μο¬ 
νοπατιών, σύμφωνα με τους όρους της παρούσας. Κα¬ 
τασκευάζεται δίκτυο μονοπατιών περιπάτου στη ζώνη 
του υπάρχοντος λόφου χωρίς επεμβάσεις στο ανάγλυφο 
του φυσικού τοπίου. Επίσης κατασκευάζονται υπόγειες 
διελεύσεις αγωγών ρεύματος (μέση και χαμηλή τάση, 
τηλεπικοινωνιών), ύδρευσης, αποχέτευσης και φυσικού 
αερίου. Προβλέπεται η ύπαρξη συστήματος ποτίσματος 
και η ανάπτυξη συστήματος πυροπροστασίας. 

3. Εντός της Ζώνης II (Ζώνη Α' Απόλυτης Προστασί¬ 
ας Αρχαιολογικού Χώρου), επιφάνειας 10.256 τ.μ. εκ 
των οποίων 9.170 τ.μ. εμπίπτουν και στη Ζώνη ΙΑ, του 
ακινήτου «Αστέρας Βουλιαγμένης» στη Βουλιαγμένη 
Αττικής, απαγορεύεται η δόμηση και ισχύουν οι όροι 
προστασίας που καθορίζονται από το 30-9/4.10.2016 
π.δ/γμα «Έγκριση Ειδικού Σχεδίου Χωρικής Ανάπτυξης 
Δημοσίου Ακινήτου και τροποποίηση του εγκεκριμένου 
σχεδίου πόλεως Βουλιαγμένης Αττικής στην έκταση του 
«Αστέρα Βουλιαγμένης» και καθορισμός χρήσεων γης 
και όρων δόμησης» (ΑΑΠ' 191) καθώς και την ΥΠΠΟΑ/ 
ΓΔΑΠΚ/ΔΙΠΚΑ/ΤΠΚΑΧΜΑΕ/Φ3/413168271611/10738/ 
3644/25.10.2017 απόφαση της Υπουργού Πολιτισμού 
και Αθλητισμού. Ειδικότερα, επιβάλλεται να εκπονηθεί 
σε συνεργασία με την Εφορεία Δυτικής Αττικής, Πειραιώς 
και Νήσων και να υποβληθεί μελέτη προς έγκριση στις 
συναρμόδιες Διευθύνσεις του ΥΠΠΟΑ, μελέτη συντήρη¬ 
σης και ανάδειξης των αρχαίων καταλοίπων εντός των 
Ζωνών Α1 και Α2 Απολύτου Προστασίας, καθώς και δι¬ 
αμόρφωση περιβάλλοντος χώρου τους, η οποία πρέπει 
να συμπεριλαμβάνει και πρόβλεψη για: α) ενοποίηση 
των δύο επιμέρους αρχαιολογικών χώρων (Απόλλωνα 
Ζωστήρα και πρωτοελλαδικού οικισμού) μέσω διαδρο¬ 
μής οργανωμένης επίσκεψης, β) περίφραξη του ναού 
του Απόλλωνα Ζωστήρα με ιδιαίτερο αρχιτεκτονικό σχε¬ 
δίασμά, ώστε να εξασφαλίζεται η επισκεψιμότητά του, 
σύμφωνα με τα οριζόμενα στο άρθρο 2 παρ. 1 περ. Ζ'του 
από 30-9/4.10.2016 π.δ/τος (ΑΑΠ' 191), και γ) ανοικτού 
τύπου οριοθέτηση των αρχαίων καταλοίπων του λόφου. 

Άρθρο 4 

Χωροθετούμενα έργα και εγκαταστάσεις 

εντός της παραχωρηθείσας ζώνης 

αιγιαλού και παραλίας 

1. Εγκρίνονται τα υφιστάμενα έργα και εγκαταστά¬ 
σεις που συμπεριλαμβάνονται στο επενδυτικό σχέδιο 
αξιοποίησης του ακινήτου «Αστέρας Βουλιαγμένης» 
στη Βουλιαγμένη Αττικής, εντός της ζώνης αιγιαλού και 
παραλίας, η οποία έχει παραχωρηθεί δυνάμει του από 
20.9.2016 Συμφωνητικού μεταξύ του Ελληνικού Δημο¬ 
σίου,του ΝΠΔΔ μετηνεπωνυμία'ΈΛΛΗΝΙΚΟΣΟΡΓΑΝΙΣ- 
ΜΟΣΤΟΥΡΙΣΜΟΥ"και των Ανώνυμων Εταιρειών "ΕΤΑΙΡΙΑ 
ΑΚΙΝΗΤΩΝ ΔΗΜΟΣΙΟΥ Α.Ε.", "ΤΑΜΕΙΟ ΑΞΙΟΠΟΙΗΣΗΣ 
ΙΔΙΩΤΙΚΗΣ ΠΕΡΙΟΥΣΙΑΣ του ΔΗΜΟΣΙΟΥ Α.Ε" «ΕΘΝΙΚΗ 
ΤΡΑΠΕΖΑΤΗΣ ΕΛΛΑΔΟΣ Α.Ε.","ΑΣΤΗΡ ΠΑΛΑΑΣ ΒΟΥΛΙΑΓ¬ 
ΜΕΝΗΣ Α.Ε." για την παραχώρηση του δικαιώματος ιδι¬ 
αίτερης χρήσης των έμπροσθεν του Ακινήτου ΑΣΤΗΡ 
ζωνών αιγιαλού και παραλίας (Β' 3084). 

2. Στις ζώνες αυτές, επιτρέπεται η ανακαίνιση, η συ¬ 
ντήρηση, η επισκευή, η αναδιαρρύθμιση, η αντικατά¬ 
σταση και ο εκσυγχρονισμός των υφιστάμενων εγκατα¬ 
στάσεων και διαμορφώσεων, η νομιμότητα των οποίων 
έχει διαπιστωθεί με: α) την υπ' αριθμ. 509008/12.7.2013 
απόφαση του Γενικού Γραμματέα ΕΟΤ, β) την υπ'αριθμ. 
7256/12.4.2016 απόφαση της Αναπληρώτριας Υπουρ¬ 
γού Οικονομίας, Ανάπτυξης και Τουρισμού και γ) την υπ' 
αριθμ. 20057/20.10.2016 απόφαση της Αναπληρώτριας 
Υπουργού Οικονομίας, Ανάπτυξης και Τουρισμού. Επι¬ 
βάλλεται επίσης, η διατήρηση της υφιστάμενης σύνδε¬ 


σης για την πρόσβαση μεταξύ των δύο τμημάτων του 
ακινήτου, σύμφωνα και με την ΥΠΠΟΑ/ΓΔΑΠΚ/ΔΙΠΚΑ/ 
ΤΠΚΑΧΜΑΕ/Φ3/413168271611 /10738/3644/25.10.2017 
απόφαση της Υπουργού Πολιτισμού και Αθλητισμού. 

Άρθρο 5 

Έγκριση σχεδίου γενικής διάταξης 

1. Εγκρίνεται το Σχέδιο Γενικής Διάταξης χωροθέτησης 
κτιρίων, εγκαταστάσεων και έργων υποδομής της πα¬ 
ρούσας απόφασης, που εμπεριέχονται στο επενδυτικό 
σχέδιο αξιοποίησης του ακινήτου «Αστέρας Βουλιαγ¬ 
μένης» στη Βουλιαγμένη Αττικής, όπως αυτό φαίνεται 
στο σχετικό έγχρωμο πρωτότυπο διάγραμμα κλίμακας 
1:1000 που θεωρήθηκε από τον Προϊστάμενο της Δι¬ 
εύθυνσης Τοπογραφικών Εφαρμογών του Υπουργείου 
Περιβάλλοντος και Ενέργειας με την 353/18 πράξη του 
και του οποίου αντίτυπο σε φωτοσμίκρυνση δημοσιεύ¬ 
εται με την παρούσα απόφαση. 

2. Στις περιπτώσεις που, κατά την υλοποίηση του 
επενδυτικού σχεδίου, δεν επέρχεται μεταβολή στο Σχέ¬ 
διο Γενικής Διάταξης της παραγράφου 1 του παρόντος 
άρθρου, ούτε στα πολεοδομικά μεγέθη ή στην χρήση 
των κτιρίων/εγκαταστάσεων, επιτρέπονται διαφοροποι¬ 
ήσεις στις όψεις και στη διαρρύθμιση των κτιρίων και 
εγκαταστάσεων, καθώς και του περιβάλλοντος χώρου 
τους, ύστερα από προηγούμενη γνώμη του Κεντρι¬ 
κού Συμβουλίου Αρχιτεκτονικής (ΚΕΣΑ) του άρ. 13 του 
ν. 4495/2017 «Έλεγχος και προστασία του Δομημένου 
Περιβάλλοντος και άλλες διατάξεις» (Α' 167) και σύμ¬ 
φωνα με τους όρους της παρούσας. 

3. Στις περιπτώσεις που, κατά την υλοποίηση του 
επενδυτικού σχεδίου, επέρχεται μεταβολή στο Σχέδιο 
Γενικής Διάταξης της παραγράφου 1 του παρόντος άρ¬ 
θρου, επιτρέπονται διαφοροποιήσεις στη διαμόρφωση 
και θέση δικτύων, υποδομών και ηλεκτρομηχανολογικού 
εξοπλισμού καθώς και στη διαμόρφωση των ακαλύπτων 
χώρων, σε όλες τις Ζώνες του ακινήτου, για λόγους δια¬ 
σφάλισης της λειτουργικότητας της επένδυσης, εφόσον 
τηρούνται τα προβλεπόμενα του από 30-9/4.10.2016 
π.δ/τος «Έγκριση Ειδικού Σχεδίου Χωρικής Ανάπτυξης 
Δημοσίου Ακινήτου και τροποποίηση του εγκεκριμένου 
σχεδίου πόλεως Βουλιαγμένης Αττικής στην έκταση του 
«Αστέρα Βουλιαγμένης» και καθορισμός χρήσεων γης 
και όρων δόμησης» (ΑΑΠ'191) και δεν έρχονται σε αντί¬ 
θεση με τους όρους της παρούσας. 

Άρθρο 6 

Έγκριση περιβαλλοντικών όρων 

Α. Γενικοί όροι 

1. Ο φορέας υλοποίησης και λειτουργίας του έργου 
καθώς και όλα τα φυσικά ή νομικά πρόσωπα στα οποία 
έχει ανατεθεί μέρος της υλοποίησης ή λειτουργίας του 
έργου (εφεξής αναφερόμενα ως «τρίτα μέρη»), φέρουν 
την ευθύνη για την τήρηση των περιβαλλοντικών όρων, 
μέτρων και περιορισμών κατά το μέρος που τους αντι¬ 
στοιχεί. 

2. Ο φορέας υλοποίησης και λειτουργίας του έργου 
θα πρέπει να λαμβάνει όλα τα απαραίτητα μέτρα ώστε 
να εξασφαλίζεται: 

α. Η τήρηση των περιβαλλοντικών όρων από το σύνο¬ 
λο των τρίτων μερών. 

β. Η δυνατότητα αντιμετώπισης και αποκατάστασης 
δυσάρεστων περιβαλλοντικά καταστάσεων οφειλόμε- 
νων σε ενέργειες ή παραλείψεις οποιουδήποτε εκ των 
τρίτων μερών, κατά παράβαση των περιβαλλοντικών 
όρων. 

3. Κατά τις διαδικασίες σύναψης συμφωνιών μετα¬ 
ξύ φορέα του έργου και τρίτων μερών, καθώς και των 
τελευταίων μεταξύ τους, θα πρέπει να προβλέπονται 
ρητές πρόνοιες συμμόρφωσης με τις απαιτήσεις των 
περιβαλλοντικών όρων. 

4. Από τις δαπάνες για την κατασκευή και λειτουργία 
του έργου, θα πρέπει να εξασφαλίζονται κατά προτε¬ 
ραιότητα αυτές που αφορούν στα έργα προστασίας του 
περιβάλλοντος τα οποία απαιτούνται για την πλήρη τή¬ 
ρηση των περιβαλλοντικών όρων. 

5. Να ληφθούν όλες οι απαιτούμενες άδειες και εγκρί¬ 
σεις, σύμφωνα με τις κείμενες διατάξεις για όλα τα επι- 
μέρους έργα/δραστηριότητες. 

6. Για την εκτέλεση έργων στη ζώνη αιγιαλού - πα¬ 
ραλίας ισχύουν τα αναφερόμενα στο άρθρο 14 του 
ν. 2971/2001, όπως ισχύει, ενώ ενεργοποιούνται οι δυ¬ 
νατότητες που παρέχουν οι διατάξεις της κείμενης νομο¬ 
θεσίας (ν. 3986/2011, ν. 4179/2013, κλπ) σχετικά με την 
παραχώρηση της χρήσης αιγιαλού - παραλίας. 

7. Απαγορεύεται η μεταβολή ή επέκταση της χρήσης 
της έκτασης του ΕΣΧΑΔΑ, πέραν του εγκεκριμένου σκο¬ 
πού. 

8. Να μην πραγματοποιηθεί η κατασκευή, εν είδει μι¬ 
κρού παρεκκλησίου, στο ύψωμα ΝΑ του ελικοδρομίου. 

9. Απαγορεύεται οποιαδήποτε επέμβαση στην πα¬ 
ράκτια ζώνη πέραν των αναφερόμενων στην ΜΠΕ του 
επενδυτικού σχεδίου. Οι προβλεπόμενες επεμβάσεις να 
υλοποιηθούν αυστηρά εντός των γεωμετρικών χαρακτη¬ 
ριστικών των υφιστάμενων έργων, εξασφαλίζοντας ότι 
δεν θα προκληθούν δυσμενείς επιπτώσεις στο θαλάσσιο 
περιβάλλον. 

10. Η κατασκευή και λειτουργία των εγκαταστάσεων 
αποθήκευσης πετρελαίου και υγραερίου να καλύπτουν, 
αντίστοιχα τις απαιτήσεις της κοινής υπουργικής απόφα¬ 
σης Δ3/1 4858/1993 (Β' 477) και του π.δ. 44/1987 (Α' 15), 
όπως εκάστοτε ισχύουν. 

Β. Οριστικοποίηση σχεδιασμού 

1. Κατά την τελική εφαρμογή του επενδυτικού σχεδίου 
να εξασφαλίζονται τα εξής: 

1.1.0 αρχιτεκτονικός σχεδιασμός του χώρου και των 
κτιρίων, να υιοθετεί τις αρχές της αειφόρου δόμησης, 
ιδίως μέσω συστημάτων κτιρίων ελάχιστης ενεργεια¬ 
κής κατανάλωσης, όπου αυτό είναι εφικτό (π.χ. ΕΕΕϋ, 
ΒΒΕΕΑΜ, ΕΕ0Β0 ή ϋΟΝΒ): 

1.1.1. Με την εξοικονόμηση ενέργειας, τόσο στο παθη¬ 
τικό επίπεδο (σχεδιασμός προσαρμοσμένος στις τοπικές 
κλιματικές συνθήκες, μονώσεις, ψυχρά υλικά, σκιάσεις, 
βιοκλιματικό πράσινο κ.ά.) όσο και στο ενεργητικό επί¬ 
πεδο (εξοπλισμός υψηλής απόδοσης, «έξυπνο σύστημα 
ενεργειακής διαχείρισης στα μεγάλα κτίρια, δυνατότητα 
χρήσης φυσικού αέρα στα συστήματα κλιματισμού, λα¬ 
μπτήρες εξοικονόμησης κ.ά.). 


1.1.2. Με την ορθολογική χρήση νερού, με εφαρμογή 
προηγμένων μεθόδων εξοικονόμησης, αποτελεσματι¬ 
κής άρδευσης και αξιοποίησης όμβριων υδάτων και την 
χρήση «γκρι» νερών. 

1.2. Η τελική μορφή των ελεύθερων και αδόμητων χώ¬ 
ρων θα πρέπει να εξασφαλίζει τη διατήρηση της συνο¬ 
χής του πρασίνου, την κατείσδυση νερού και τη φυσική 
κυκλοφορίας του αέρα, για τη διατήρηση της ευρωστίας 
των φυσικών οικοσυστημάτων της έκτασης. 

2. Ενδεχόμενες μελλοντικές διαφοροποιήσεις στο 
πλήθος και την διάταξη των κτιριακών μονάδων εντός 
της περιοχής Π.ΑΝ. 40 της Ζώνης ΙΙΙΒ δύναται να υλο¬ 
ποιηθούν κατόπιν τήρησης των προβλεπόμενων στην 
παράγραφο 1 του άρθρου 7 του ν. 4014/2011 (Α' 209), 
με την προϋπόθεση ότι τηρούνται τα ακόλουθα κριτήρια: 

2.1. Δεν αλλάζει το ισοζύγιο πρασίνου προς το δυσμε¬ 
νέστερο σε σχέση με τα αναφερόμενα στο κεφάλαιο 6.2 
της ΜΠΕ. 

2.2. Δεν αυξάνεται ο όγκος των εκσκαφών εντός της 
Π.ΑΝ. 40, όπως έχει προβλεφθεί στην ΜΠΕ. 

2.3. Τηρούνται οι όροι του βιοκλιματικού σχεδιασμού 
και οι δεσμεύσεις για πράσινα, φυτεμένα δώματα. 

2.4. Φυτεύεται υποχρεωτικά το 75% του ακάλυπτου 
χώρου της ζώνης. 

2.5. Στην πλήρη ανάπτυξη της επένδυσης το σύνο¬ 
λο των κτιριακών μονάδων στην Π.ΑΝ. 40 θα είναι κατ' 
ελάχιστον έξι (6), και η μέγιστη δόμηση κάθε διακριτής 
κτιριακής μονάδα δεν θα υπερβαίνει τα 3.000 τ.μ. 

3. Ο απολειπόμενος συντελεστής δόμησης του επεν¬ 
δυτικού σχεδίου δύναται να εξαντληθεί μόνον εντός των 
Π.ΑΝ. 1 έως 39, κατόπιν τήρησης των προβλεπόμενων 
στην παράγραφο 1 του άρθρου 7 του ν. 4014/2011, με 
την προϋπόθεση ότι τηρούνται οι δεσμεύσεις του π.δ. 
έγκρισης ΕΣΧΑΔΑ. 

4. Εντός της Ζώνης ΙΙΙΒ επιτρέπεται η απομάκρυνση 
κατά μέγιστο 887 δέντρων, εφόσον αντικαθίστανται με 
νέα ισάριθμα δέντρα τα οποία φυτεύονται σε θέσεις 
εντός της υπόλοιπης έκτασης. Επιπλέον δέντρα της Ζώ¬ 
νης ΙΙΙΒ, δύναται να αφαιρεθούν μόνο εφόσον αντικαθί¬ 
στανται εντός της ίδιας ζώνης. 

5. Ελάχιστος συνολικός (υφιστάμενα και νέες φυτεύ¬ 
σεις) αριθμός δέντρων ανά κάθετη συνιδιοκτησία των 
κατοικιών ορίζεται ίσος προς 17. 

6. Το νέο πράσινο σε όλη την έκταση του ακινήτου 
θα πρέπει να υλοποιηθεί ως προς τη διάταξή του, την 
επιλογή και μίξη των ειδών, το πρόγραμμα ανάπτυξης 
και συντήρησης του, καθώς και κάθε άλλη σχετική λε¬ 
πτομέρεια, όπως περιγράφεται στην ΜΠΕ, έτσι ώστε να 
καλύπτει κατ' ελάχιστον τα ακόλουθα: 

6.1. Ο σχεδιασμός του πρασίνου σε κάθε επιμέρους 
ζώνη του ακινήτου θα πρέπει να εξασφαλίζει τουλάχι¬ 
στον τους ακόλουθους στόχους: 

6.1.1. Οικολογική προσαρμογή - Προαγωγή των οικο¬ 
λογικών συστημάτων. 

6.1.2. Ανάπτυξη οικοσυστήματος και διατήρηση της 
βιοποικιλότητας της περιοχής μέσω της ενοποίησης των 
ζωνών πρασίνου σε ένα ενιαίο οικοσύστημα. 

6.1.3. Αντιπλημμυρική ή αντιδιαβρωτική προστασία. 

6.1.4. Βελτίωση μικροκλίματος. 

6.1.5. Πολεοδομικές και κτιριοδομικές συνέργειες (βι- 
οκλιματική επίδραση, οπτικός διαχωρισμός κτιρίων από 
χώρους στάθμευσης κ.ά.). 

6.2. Κατά την επιλογή των φυτεύσεων σε κάθε επιμέ- 
ρους έκταση του ακινήτου θα πρέπει να λαμβάνονται 
υπόψη τα χαρακτηριστικά του εδάφους, η κλίση της 
έκτασης καθώς και η χρήση αυτής. 

6.3. Τα είδη που θα επιλεγούν θα πρέπει να χαρακτη¬ 
ρίζονται από: 

6.3.1. Συμβατότητα με την τοπική φυτοκοινωνία. 

6.3.2. Προσαρμογή στις τοπικές βιοκλιματικές συν¬ 
θήκες. 

6.3.3. Χαμηλές απαιτήσεις φυτοπροστατευτικών ου¬ 
σιών και λιπασμάτων. 

6.3.4. Χαμηλές απαιτήσεις άρδευσης. 

7. Οι επενδύσεις των πρανών να γίνονται με φυσικά 
υλικά ακόμα και στις θέσεις των τεχνικών έργων αντι¬ 
στήριξης, όπου αυτά απαιτούνται κατόπιν εκπόνησης 
των απαραίτητων γεωτεχνικών μελετών. 

8. Η οπτική απομόνωση των υπαίθριων χώρων στάθ¬ 
μευσης, των βοηθητικών κτιρίων και των λοιπών εγκα¬ 
ταστάσεων (π.χ. υπαίθριος χώρος κομποστοποίησης) 
θα πρέπει να επιτευχθεί με κατάλληλες φυτεύσεις αντί 
τεχνητών πετασμάτων. Ανάλογες φυτεύσεις θα πρέπει 
να υλοποιηθούν περιμετρικά κάθε κατοικίας. 

9. Να φυτευτεί χλοοτάπητας μόνο στις απαραίτητες 
για λειτουργικούς λόγους εκτάσεις π.χ. περιμετρικά των 
κτιρίων, προκειμένου να μεγιστοποιηθεί η έκταση φύ¬ 
τευσης δέντρων και θάμνων της αττικής χλωρίδας, συμ¬ 
βάλλοντας στον περιορισμό του απαιτούμενου νερού 
άρδευσης, όπως προβλέπεται στο π.δ. έγκρισης ΕΣΧΑΔΑ. 

10. Τα δέντρα που πρόκειται να απομακρυνθούν θα 
πρέπει να αφορούν αποκλειστικά στις εξής κατηγορίες: 

10.1. Βρίσκονται σε κακή φυτοϋγειινή κατάσταση. 

10.2. Εμποδίζουν την ανάπτυξη των παρακείμενων 
δέντρων. 

10.3. Απαιτείται η απομάκρυνσή τους για την εφαρ¬ 
μογή του επενδυτικού σχεδίου (π.χ. δόμηση, σκληρές 
επιφάνειες). 

11. Τουλάχιστον στο 70% του φυτεμένου χώρου της 
συνολικής έκτασης θα κυριαρχείται από είδη της αττικής 
χλωρίδας. 

12. Να υλοποιηθούν κατ' ελάχιστο οι προτάσεις της 
ΜΠΕ σε ότι αφορά τον αριθμό των δέντρων που θα φυ¬ 
τευτούν στο ακίνητο (1700 νέα δέντρα σε αντικατάσταση 
των 1257 που απομακρύνονται, μη συμπεριλαμβανομέ¬ 
νων των θάμνων) σε εφαρμογή του άρθρου 2 του π.δ. 
έγκρισης ΕΣΧΑΔΑ. 

13. Οι εργασίες δενδροφύτευσης και διαμόρφωσης 
του περιβάλλοντος χώρου εντός του ακινήτου να πραγ¬ 
ματοποιηθούν υπό την επίβλεψη της Εφορείας Αρχαιο¬ 
τήτων Δυτικής Αττικής Πειραιώς και Νήσων. 

14. Το πρόγραμμα υλοποίηση των φυτεύσεων θα πρέ¬ 
πει να συνδέεται με την πορεία υλοποίησης του έργου, 
προκειμένου το νέο πράσινο να δημιουργηθεί όσο το 
δυνατόν γρηγορότερα. 

15. Το πρόγραμμα συντήρησης θα πρέπει να προβλέ¬ 
πει λεπτομερείς οδηγίες και δοσολογίες για τη λίπανση, 
τη φυτοπροστασία, το κλάδεμα και την αντικατάσταση 
αποτυχημένων φυτεύσεων. 


16. Η πυροπροστασία των φυτεμένων εκτάσεων του 
ακινήτου και των εγκαταστάσεων του έργου να εξασφα¬ 
λιστεί με το σχεδίασμά και εγκατάσταση ενός πλήρους 
συστήματος εποπτείας, έγκαιρης ειδοποίησης και άμε¬ 
σης διαθεσιμότητας νερού πυρόσβεσης. Ο σχεδιασμός 
του συστήματος να οριστικοποιηθεί μέσω κατάλληλης 
μελέτης, η οποία θα διασφαλίσει την επιλογή των πλέον 
σύγχρονων λύσεων εποπτείας και πυρόσβεσης. 

17. Ο κύριος του έργου, κατόπιν συνεργασίας με την 
Εφορεία Δυτικής Αττικής, Πειραιώς και Νήσων, θα πρέπει 
να υποβάλει προς έγκριση στις αρμόδιες Διευθύνσεις 
του ΥΠΠΟΑ μελέτη συντήρησης και ανάδειξης των αρ¬ 
χαίων καταλοίπων εντός των Ζωνών Α1 και Α2 Απολύτου 
Προστασίας, καθώς και διαμόρφωσης του περιβάλλο¬ 
ντος χώρου τους, η οποία να εξασφαλίζει τουλάχιστον 
τα εξής: 

17.1. Ενοποίηση των δύο επιμέρους αρχαιολογικών 
χώρων (ναό Απόλλωνα Ζωστήρα και πρωτοελλαδικού 
οικισμού) μέσω διαδρομής οργανωμένης επίσκεψης. 

17.2. Περίφραξη του ναού του Απόλλωνα Ζωστήρα με 
ιδιαίτερο αρχιτεκτονικό σχεδίασμά, ώστε να εξασφαλί¬ 
ζεται η επισκεψιμότητά του σύμφωνα με τα οριζόμενα 
στο άρθρο 2 του π.δ. έγκρισης του ΕΣΧΑΔΑ 

17.3. Ανοικτού τύπου οριοθέτηση των αρχαίων κατα¬ 
λοίπων του λόφου. 

18. Ο φορέας του έργου οφείλει να ορίσει υπεύθυνο 
(ή υπεύθυνους), ο οποίος θα είναι αρμόδιος για τα εξής: 

18.1. Έλεγχο τήρησης των περιβαλλοντικών όρων της 
παρούσας. 

18.2. Διασφάλιση της ορθής λειτουργίας του συνό¬ 
λου των υποδομών του επενδυτικού σχεδίου (π.χ. δίκτυο 
συλλογής όμβριων). 

18.3 Σύνταξη και δημοσιοποίηση των απαιτούμενων 
περιοδικών εκθέσεων και αναφορών. 

Γ. Κατασκευή του έργου 

1. Χρήση φυσικών πόρων και εξοικονόμηση ενέργειας 

1.1. Να εφαρμόζεται πρόγραμμα χρονικής και χωρι¬ 
κής διάρθρωσης των εργασιών εκσκαφής και επίχωσης, 
ώστε να διασφαλίζεται ότι τα προϊόντα των πρώτων θα 
καλύπτουν στο μέγιστο δυνατό βαθμό τις ανάγκες των 
δεύτερων. 

1.2. Οι πρόσθετες (μετά την τήρηση των παραπάνω) 
ποσότητες γαιωδών ή αδρανών υλικών να καλυφθούν 
από νόμιμα λειτουργούσες μονάδες. 

1.3. Οι εργοταξιακές εγκαταστάσεις να χωροθετηθούν 
εντός του ακινήτου, σε κατάλληλες θέσεις προκειμένου 
να περιορίζονται οι οχλήσεις στις γειτνιάζουσες χρήσεις. 

1.4. Οι ανάγκες του έργου σε σκυρόδεμα, να καλύπτο¬ 
νται κατά προτεραιότητα από νομίμως λειτουργούσες 
υφιστάμενες μονάδες. Εάν αυτό δεν καθίσταται δυνα¬ 
τό, παρέχεται η δυνατότητα εγκατάστασης προσωρινής 
μονάδας παραγωγής σκυροδέματος μετά από υποβο¬ 
λή, αξιολόγηση και έγκριση Τεχνικής Περιβαλλοντικής 
Μελέτης (ΤΕΠΕΜ) σύμφωνα με την παρ. 2 του άρθρου 
7 του ν. 4014/2011. Στη μελέτη αυτή να αιτιολογείται 
η αδυναμία κάλυψης των αναγκών σε σκυρόδεμα από 
υφιστάμενες μονάδες και να εξειδικεύεται ο τρόπος συμ¬ 
μόρφωσης με τους ακόλουθους όρους: 

1.4.1. Η μονάδα παραγωγής σκυροδέματος εγκαθίστα¬ 
ται και λειτουργεί μόνο για το χρόνο που είναι απολύτως 
απαραίτητη, ενώ απεγκαθίσταται και απομακρύνεται 
αμέσως μετά, με ευθύνη της επίβλεψης. 

1.4.2. Το σκυρόδεμα να παράγεται σε κλειστό σύστη¬ 
μα. 

1.4.3. Οι μεταφορές και ζυγίσεις αδρανών και τσιμέ¬ 
ντου να γίνονται με κλειστές μεταφορικές ταινίες ή κο¬ 
χλίες που να αποκονιώνονται μέσω φίλτρων. 

1.4.4. Τα σιλό αποθήκευσης τσιμέντου να έχουν φίλτρα 
αποκονίωσης και οι βαλβίδες εκτόνωσης να εξαερώνο¬ 
νται σε φίλτρα. 

1.4.5. Η κατάληψη χώρου για αποθήκευση των αδρα¬ 
νών παραγωγής σκυροδέματος να ελαχιστοποιηθεί, με 
τη χρήση κατάλληλων σιλό. 

1.5. Οι ανάγκες σε ασφαλτόμιγμα για την οδοποιία 
που προβλέπεται στο πλαίσιο του συνολικού έργου, να 
καλυφθούν από νομίμως λειτουργούσες υφιστάμενες 
μονάδες. 

2. Κατά την κατασκευή να εφαρμόζεται διεθνώς απο¬ 
δεκτό Σύστημα Περιβαλλοντικής Διαχείρισης (ΣΠΔ). 

3. Διαχείριση στερεών αποβλήτων 

3.1. Κατά τις χωματουργικές εργασίες να ληφθούν όλα 
τα απαραίτητα μέτρα για την αποφυγή: 

3.1.1. φαινόμενων αποσταθεροποίησης εδαφών ή 
διασκορπισμού χωματουργικών και αδρανών υλικών 
του έργου όπως κατολισθήσεις ή διάβρωση πρανών, 
απόπλυση σωρών αδρανών κ.λπ.. 

3.1.2. πρόκλησης αρνητικών επιπτώσεων σε άλλες 
υποδομές ευρισκόμενες στην περιοχή. Στις περιπτώσεις 
που η πιθανότητα εμφάνισης των ως άνω φαινόμενων 
παρουσιάζεται αυξημένη, όπως για παράδειγμα σε περί¬ 
οδο υψηλών βροχοπτώσεων, να διακόπτονται οι χωμα- 
τουργικές εργασίες στις θέσεις που εμφανίζουν υψηλές 
κλίσεις. Ειδικότερα, οι εκσκαφές θεμελίων τεχνικών έρ¬ 
γων που θα πραγματοποιηθούν να περιορισθούν στις 
απολύτως αναγκαίες και να αποφευχθούν οι άσκοπες 
διανοίξεις, εκχερσώσεις και αποψιλώσεις. 

3.2. Κατά τη φάση των χωματουργικών εργασιών, τα 
πλεονάζοντα υλικά εκσκαφής, να απομακρύνονται αμέ¬ 
σως από τα μέτωπα εκτέλεσης των εργασιών, ενώ όσα 
πρόκειται να επαναχρησιμοποιηθούν θα αποτίθενται σε 
προκαθορισμένες θέσεις για τον ελάχιστο απαιτούμενο 
χρόνο. 

3.3. Τα πλεονάζοντα υλικά εκσκαφής, μετά την εξά¬ 
ντληση της δυνατότητας αξιοποίησής τους για τις ανά¬ 
γκες του έργου, να διατίθενται κατά προτεραιότητα για 
την αποκατάσταση ανενεργών λατομείων της περιοχής, 
εφόσον κάτι τέτοιο επιτρέπεται από την απόφαση έγκρι¬ 
σης περιβαλλοντικών όρων τους και κατόπιν τήρησης 
της παραγράφου 4 του άρθρου 7 του ν. 4014/2011. 

3.4. Σε κάθε περίπτωση η διαχείριση των αποβλήτων 
από εκσκαφές, κατασκευές και κατεδαφίσεις να πραγμα¬ 
τοποιείται σύμφωνα με την κοινή υπουργική απόφαση 
36259/1757/Ε103/2010 (Β' 1312). 

3.5. Εάν, επιπλέον των ανωτέρω, χρειαστεί και απόθεση 
πλεοναζόντων υλικών εκσκαφής σε αποθεσιοθαλάμους, 
αυτοί θα πρέπει να χωροθετηθούν εκτός ευαίσθητων 
οικοσυστημάτων κατόπιν υποβολής, αξιολόγησης και 


έγκρισης Τεχνικής Περιβαλλοντικής Μελέτης (ΤΕΠΕΜ) 
σύμφωνα με την παρ. 2 του άρθρου 7 του ν. 4014/2011. 
Στη μελέτη αυτή θα αναλύονται τουλάχιστον τα ακό¬ 
λουθα θέματα: 

3.5.1. Υφιστάμενο και μελλοντικό, μετά τις αποθέσεις 
και την αποκατάσταση, ανάγλυφο κάθε αποθεσιοθα- 
λάμου. 

3.5.2. Τεχνικά χαρακτηριστικά των αποθέσεων, όπως 
είδος και ιδιότητες υλικών, ύψη και πλάτη επιφανειών 
απόθεσης, ευστάθεια, απαγωγή όμβριων κ.ά.. 

3.5.3. Λεπτομερείς παράμετροι φυτεύσεων, όπως είδη 
φυτών, σχέση τους με την τοπική φυτοκοινωνία, φυτευ¬ 
τικό πλέγμα, δίκτυο και τρόπος άρδευσης, πρόγραμμα 
συντήρησης κ.α.. 

3.5.4. Η διαχείριση των επικινδύνων αποβλήτων να 
πραγματοποιείται σύμφωνα με τις διατάξεις των κοι¬ 
νών υπουργικών αποφάσεων 13588/725/2006 (Β' 
383), 24944/1159/2006 (Β' 791) και 62952/5384/2016 
(Β' 4326). 

3.5.6. Η τακτική συντήρηση του εξοπλισμού κατασκευ¬ 
ής θα πραγματοποιείται εκτός του ακινήτου. Για τις περι¬ 
πτώσεις έκτακτης συντήρησης θα τηρείται αρχείο από 
το φορέα κατασκευής. Για τις περιπτώσεις αυτές: 

3.5.6.1. Η διαχείριση των αποβλήτων ελαίων να πραγ¬ 
ματοποιείται σύμφωνα με το π.δ. 82/2004 (Α' 64), με το 
οποίο καθορίζονται μέτρα, όροι και πρόγραμμα για την 
εναλλακτική διαχείριση των αποβλήτων των λιπαντικών 
ελαίων. 

3.5.6.2. Η διαχείριση των μεταχειρισμένων ελαστικών 
οχημάτων να γίνεται μέσω εγκεκριμένων συστημάτων 
εναλλακτικής διαχείρισης, σύμφωνα με τις διατάξεις του 
π.δ. 109/2004 (ΦΕΚ 75 Α'). 

4. Διαχείριση υγρών αποβλήτων 

4.1. Απαγορεύεται η ρύπανση των επιφανειακών και 
υπόγειων υδάτων από κάθε είδους απορροές, καθώς και 
απόρριψη οποιωνδήποτε μη βιοδιασπώμενων ουσιών 
επί του εδάφους. 

4.2. Να υπάρχουν αποθηκευμένα σε εύκολα προσπε¬ 
λάσιμο σημείο του εργοταξίου κατάλληλα υλικά (π.χ. ει¬ 
δικά προϊόντα δέσμευσης, βιοδιάσπασης, ή συλλογής 
λιπαντικών ελαίων κ.ά.) για την αντιμετώπιση ενδεχό¬ 
μενης ρύπανσης. 

4.3. Για την αποφυγή εκπλύσεων επιβαρυμένων με ρύ¬ 
πους, να αποφεύγονται οι εργασίες εκσκαφών κατά τη 
διάρκεια έντονων βροχοπτώσεων στην περιοχή. 

4.4. Δεν επιτρέπεται οποιαδήποτε απόρριψη υλικών ή 
ουσιών στη θάλασσα, ή σε οποιοδήποτε άλλο ευαίσθητο 
αποδέκτη. 

5. Εκπομπές στην ατμόσφαιρα 

5.1 Όλα τα οχήματα που χρησιμοποιούνται κατά την 
κατασκευή του έργου να διαθέτουν σε ισχύ πιστοποιη¬ 
τικό συμμόρφωσης με τα εκάστοτε όρια αερίων ρύπων. 

5.2. Σε κάθε κατασκευαστική δραστηριότητα όπου 
υπάρχει πιθανότητα εκπομπής σκόνης, αιωρούμενων 
σωματιδίων ή οσμηρών ουσιών, να υιοθετούνται διαδι¬ 
κασίες και εξοπλισμός που εξασφαλίζουν τη δραστική 
μείωση αυτών των εκπομπών, ενώ οι χρόνοι των διαδι¬ 
κασιών αυτών πρέπει να ελαχιστοποιούνται. 




Τεύχος ΑΑΠ 2/24.01.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


19 


5.3. Οι φορτώσεις - αποθέσεις χαλαρών υλικών και οι 
διαδρομές των οχημάτων κατασκευής εντός της ζώνης 
κατασκευής, κατά τις ξηρές περιόδους του έτους να γίνο¬ 
νται υπό διαβροχή ή με ισοδύναμο τρόπο περιορισμού 
της σκόνης. 

5.4. Η εκπομπή σκόνης από την επίδραση του ανέμου 
σε σωρούς υλικών που έχουν προσωρινά δημιουργηθεί 
στη ζώνη του έργου, περιορίζεται είτε με κάλυψη των 
σωρών, είτε με διαβροχή τους, είτε με χρήση διαλυμάτων 
που στερεοποιούν προσωρινά την εξωτερική επιφάνεια 
του σωρού. 

6. Θόρυβος 

6.1. Για κάθε μονάδα του εξοπλισμού που υπόκειται σε 
οριοθέτηση ή επισήμανση εκπεμπόμενου θορύβου σύμ¬ 
φωνα με την ισχύουσα νομοθεσία θα διεξάγεται έλεγ¬ 
χος ανταπόκρισης στις σχετικές υποχρεώσεις από τον 
υπεύθυνο της κατασκευής.Τα σχετικά στοιχεία (δήλωση 
συμμόρφωσης κ.ά.) θα φυλάσσονται στο εργοτάξιο για 
όλη τη διάρκεια χρήσης της κάθε τέτοιας μονάδας. Δεν 
επιτρέπεται η χρησιμοποίηση εξοπλισμού κατασκευ¬ 
ής που δεν ανταποκρίνεται στις σχετικές με το θόρυβο 
υποχρεώσεις. 

6.2. Όταν υψηλές στάθμες θορύβου εκπέμπονται από 
σημειακές πηγές (π.χ. χρήση αεροσφυρών, αεροσυμπι¬ 
εστών ή άλλου θορυβώδους εξοπλισμού) που βρίσκο¬ 
νται κοντά σε ευαίσθητες στο θόρυβο χρήσεις, πρέπει να 
χρησιμοποιούνται κινητά ηχομονωτικά περιφράγματα 
γύρω από τα σημεία εκπομπής για τον περιορισμό του 
θορύβου. Παράλληλα, θα πρέπει κατά το δυνατόν να 
αποφεύγεται η ταυτόχρονη λειτουργία περισσότερων 
του ενός θορυβωδών μηχανημάτων. 

7. Περιορισμόςτων επιπτώσεων στο φυσικό περιβάλ¬ 
λον και στη χλωρίδα και πανίδα της περιοχής 

7.1. Η χωροθέτηση των προσωρινών εγκαταστάσε¬ 
ων υποστήριξης (εργοτάξια, προσωρινά γραφεία κ.λπ.) 
θα πρέπει να ελαχιστοποιεί τις επιπτώσεις στο φυσικό 
περιβάλλον. 

7.2. Να εγκατασταθούν ηχοπετάσματα στα όρια του 
εργοταξιακού χώρου. 

7.3.0 φωτισμός στους εργοταξιακούς χώρους θα πρέ¬ 
πει να περιοριστεί, κατά προτίμηση μόνο στα σημεία που 
αυτό κρίνεται απαραίτητο για την ομαλή τέλεση των ερ¬ 
γασιών και την ασφάλεια του προσωπικού. Ο φωτισμός 
να έχει κατεύθυνση προς το έδαφος και να τοποθετηθεί 
με τρόπο τέτοιο ώστε να ελαχιστοποιείται το φαινόμενο 
διάχυσης φωτός εκτός του χώρου εργασίας. 

8. Άλλα θέματα κατασκευής 

8.1. Απαγορεύεται η χρήση υλικών αμιάντου/ αμιαντο- 
τσιμέντου. Σε περίπτωση παρουσίας αμιάντου/ αμιαντο- 
τσιμέντου η απομάκρυνση αυτών να πραγματοποιηθεί 
σύμφωνα με τις διατάξεις της κοινής υπουργικής απόφα¬ 
σης 8243/1113/91 (ΦΕΚ 138 Β'), όπως εκάστοτε ισχύει. 

8.2. Η μεταφορά των υλικών εκσκαφής/κατεδάφισης, 
καθώς και κάθε άλλου υλικού που χρησιμοποιηθεί στο 
έργο σε ποσότητες που απαιτούν άνω των τεσσάρων 
δρομολογίων φορτηγών οχημάτων, θα πρέπει να διε¬ 
ξάγεται βάσει σχεδίου μεταφοράς υλικών Με το σχέδιο 
μεταφοράς υλικών θα πρέπει να επιδιώκονται τα εξής: 


8.2.1. Σαφής καθορισμός δρομολογίων, με κατά προ¬ 
τεραιότητα αξιοποίηση (α) οδών του βασικού δικτύου 
(β) οδών που παρακάμπτουν περιοχές κατοικίας. 

8.2.2. Ελαχιστοποίηση του χρόνου και της έντασης 
επιβάρυνσης του οδικού δικτύου. 

8.2.3. Άμεση αποκατάσταση των φθορών στο οδικό 
δίκτυο και σε άλλες υποδομές. 

8.2.4. Κάλυψη των μεταφερόμενων με φορτηγά οχή¬ 
ματα υλικών. 

8.3. Οι εργασίες εκσκαφών / κατεδαφίσεων του έργου 
να πραγματοποιούνται υπό την εποπτεία των αρμόδι¬ 
ων Αρχαιολογικών Υπηρεσιών, οι οποίες να ενημερώ¬ 
νονται εγκαίρως προκειμένου να παρίστανται εφόσον 
το κρίνουν σκόπιμο. Σε περίπτωση εντοπισμού αρχαι¬ 
οτήτων, οι εργασίες να διακόπτονται και να ακολουθεί 
ανασκαφική έρευνα, από τα αποτελέσματα της οποίας 
θα εξαρτάται η περαιτέρω πορεία του έργου, κατόπιν 
γνωμοδοτήσεων των αρμόδιων οργάνων του αρμόδιου 
για τον Πολιτισμό Υπουργείου. Το κόστος της εποπτεί- 
ας, έρευνας, ενδεχομένως απαιτούμενων ανασκαπτικών 
εργασιών, συντήρηση, προβολής και δημοσίευσης των 
ευρημάτων θα καλύπτεται σύμφωνα με τις διατάξεις του 
ν. 3028/2002. 

8.4. Οι κατασκευαστικές εργασίες να πραγματοποιη¬ 
θούν αποκλειστικά στην προβλεπόμενη από τον σχεδί¬ 
ασμά, έκταση και οι εκσκαφές να είναι μόνο οι τεχνικά 
απαραίτητες, περιοριζόμενες αυστηρά στα προβλεπό- 
μενα από τη μελέτη, όρια. 

8.5. Να λαμβάνονται όλα τα απαραίτητα μέτρα προ¬ 
στασίας των εργαζομένων ή των επισκεπτών της περι¬ 
οχής του έργου. Για το σκοπό αυτό να τοποθετηθούν 
πινακίδες προειδοποίησης πιθανών κινδύνων που δια¬ 
τρέχουν οι παραπάνω. 

8.6. Σε περίπτωση που οι εργασίες κατασκευής εκτε- 
λούνται κατά τη αντιπυρική περίοδο, να ενημερώνεται 
αρμοδίως η Πυροσβεστική Υπηρεσία. 

8.7. Κατά τις εργασίες εκσυγχρονισμού και ανακαί¬ 
νισης των ξενοδοχείων «Αρίων» και «Ναυσικά» εφαρ¬ 
μόζονται επιπροσθέτως των παραπάνω όρων οι Πρό¬ 
τυπες Περιβαλλοντικές Δεσμεύσεις των υπ' αριθμ. ΑΤΤ 
0386/30.1.2017 και ΑΤΤ 0387/30.1.2017 αποφάσεων της 
Περιφερειακής Διεύθυνσης Τουρισμού Αττικής. 

Δ. Λειτουργία του έργου 

1. Κατά την λειτουργία του έργου να εφαρμόζεται διε¬ 
θνώς αποδεκτό Σύστημα Περιβαλλοντικής Διαχείρισης 
(ΣΠΔ) με τους εξής τουλάχιστον στόχους: 

1.1. Διαρκής αντιμετώπιση των επιπτώσεων σύμφωνα 
με τους εγκεκριμένους περιβαλλοντικούς όρους. 

1.2. Πρόληψη ή/και έλεγχος επιπτώσεων που οφείλο¬ 
νται σε έκτακτα γεγονότα. 

1.3. Αξιόπιστη και με επαρκή συχνότητα παρακολού¬ 
θηση των μεγεθών που χαρακτηρίζουν τις περιβαλλοντι¬ 
κές επιπτώσεις από όλες τις δραστηριότητες του έργου. 

1.4. Δημοσιοποίηση των καταγραφών, των ενεργειών 
ελέγχου - αντιμετώπισης των επιπτώσεων και των μεγε¬ 
θών που αποτελούν δείκτες περιβαλλοντικών επιδόσε¬ 
ων, προς τους πολίτες και τους ενδιαφερομένους φορείς 
ή Υπηρεσίες, με τη δημοσίευση στο διαδίκτυο περιοδι¬ 
κής (ετήσιας ή συχνότερης) περιβαλλοντικής έκθεσης. 

1.5. Διαρκής βελτίωση των περιβαλλοντικών επιδό¬ 
σεων. 

2. Κατά την λειτουργία του έργου να εφαρμόζεται διε¬ 
θνώς αποδεκτό Σύστημα Ενεργειακής Διαχείρισης (ΣΕΔ). 

3. Για τη διασφάλιση του ορθού σχεδιασμού και της 
αποτελεσματικής εφαρμογής του ΣΠΔ και του ΣΕΔ μπο¬ 
ρούν να εφαρμοστούν διεθνή πρότυπα (π.χ. πρότυπα 
150 14001 και 50001). 

4. Οι εξωτερικές μονάδες των κλιματιστικών μηχανη¬ 
μάτων να είναι τοποθετημένες σε σημεία που να μην 
προκαλούν οπτική και ηχητική όχληση. 

5. Οι εγκαταστάσεις σταθερού εξοπλισμού ψύξης/ 
κλιματισμού, οι οποίες περιέχουν ελεγχόμενες ουσί¬ 
ες με φορτίο ψυκτικού ρευστού άνω των τριών κιλών, 
ελέγχονται σύμφωνα με την κοινή υπουργική απόφαση 
37411/1829/Ε103/2007 (ΦΕΚ 1827 Β'), όπως ισχύει. 

6. Η διαχείριση, ανάκτηση, αποθήκευση καθώς και η 
διακίνηση ουσιών που εμπίπτουν στους Κανονισμούς 
(ΕΚ): 

6.1.1005/2009 του Ευρωπαϊκού Κοινοβουλίου και του 
Συμβουλίου της 16ης Σεπτεμβρίου 2009 για τις ουσίες 
που καταστρέφουν τη στοιβάδα του όζοντος. 

6.2. 842/2006 του Ευρωπαϊκού Κοινοβουλίου και του 
Συμβουλίου της 17ης Μάίου 2006 για ορισμένα φθορι¬ 
ούχα αέριατου θερμοκηπίου και των συνοδευτικών αυ¬ 
τού Κανονισμών 303 - 307/2008,1493/2007,1494/2007, 
1497/2007, 1516/2007, να γίνεται σύμφωνα με τους 
ανωτέρω Κανονισμούς, την κοινή υπουργική απόφαση 
37411/1829/Ε103/2007 (ΦΕΚ 1827 Β'), καθώς και σύμ¬ 
φωνα με τα προβλεπόμενα στην ελληνική νομοθεσία 
για τα επικίνδυνα απόβλητα. 

7. Για τη λειτουργία των κολυμβητικών δεξαμενών να 
πληρούνταιοι διατάξειςτηςυπ'αριθμ. Γ1/443/73 (Β' 87) 
Υγειονομικής Διάταξης, όπως αυτή τροποποιήθηκε με 
την υπ' αριθμ. Γ4/1150/76 όμοιάτης. 

8. Το νερό που θα προκύπτει από το άδειασμα των κο¬ 
λυμβητικών δεξαμενών θα οδηγείται στο αποχετευτικό 
σύστημα του έργου. Να εξεταστεί η δυνατότητα χρήσης 
του νερού των κολυμβητικών δεξαμενών για άρδευση. 

9. Διαχείριση στερεών αποβλήτων 

9.1. Η διαχείριση των στερεών αποβλήτων κατά τη 
λειτουργία του συγκροτήματος, θα πραγματοποιείται με 
οργανωμένο και περιβαλλοντικά συμβατό τρόπο. 

9.2. Μετά από την οριστικοποίηση του σχεδιασμού 
και οπωσδήποτε πριν από την έναρξη λειτουργίας, θα 
πρέπει να τεθεί σε εφαρμογή Σχέδιο Διαχείρισης Απορ¬ 
ριμμάτων (ΣΔΑ), μέσω του οποίου θα επιδιώκονται οι 
ακόλουθοι στόχοι: 

9.2.1. Ελαχιστοποίηση της παραγωγής απορριμμάτων. 

9.2.2. Διαχωρισμός στην πηγή των υλικών που μπο¬ 
ρούν να διατεθούν προς ανακύκλωση, αυτών που χρή- 
ζουν ειδικής διαχείρισης, καθώς και κατά το δυνατόν του 
οργανικού κλάσματος. 

9.2.3. Μεγιστοποίηση του ποσοστού που διατίθεται 
προς ανακύκλωση και ελαχιστοποίηση των απορριμμά¬ 
των που οδηγείται προς τελική διάθεση. 

9.2.4. Διαρκής συμμόρφωση με τις εκάστοτε ισχύου- 
σες διατάξεις περί στερεών αποβλήτων. 


9.2.5. Διακριτή διαχείριση «πράσινων αποβλήτων» 
(προερχόμενων από τις εργασίες συντήρησης πρασί¬ 
νου), με μεθόδους που να μεγιστοποιούν το οικοσυ- 
στημικό αποτέλεσμα, π.χ. παραγωγή ςοιπρο5ΐ που θα 
αξιοποιείται στους χώρους πρασίνου του έργου. 

9.3. Τα βιοαποικοδομήσιμα απόβλητα των μαγειρείων 
και χώρων ενδιαίτησης (κωδικός ΕΚΑ 20 01 08) καθώς και 
τα απόβλητα κήπων (κωδικός ΕΚΑ 20 02 01) να υπόκει- 
νται σε διαδικασία κομποστοποίησης, όπως προτείνεται 
στην ΜΠΕ για την χρήση του κομπόστ ως εδαφοβελτιω- 
τικό υλικό των φυτεύσεων του ακινήτου, λαμβάνοντας 
κατ' ελάχιστον τα κάτωθι μέτρα: 

9.3.1. Ο χώρος της εγκατάστασης να είναι περιφραγ¬ 
μένος και απόλυτα ελεγχόμενος. Να απαγορεύεται η 
πρόσβαση στους χώρους της μονάδας σε άτομα που 
δεν έχουν εργασία σε αυτούς. 

9.3.2. Να υλοποιηθεί περιμετρική φύτευση του χώρου 
με κατάλληλα φυτά προσαρμοσμένα στις συνθήκες της 
περιοχής, όπου είναι εφικτό, λαμβάνοντας υπόψη την 
ασφάλεια της εγκατάστασης. 

9.3.3. Στο χώρο της εγκατάστασης να υπάρχει επαρκής 
ηλεκτροφωτισμός. 

9.3.4.0 καθαρισμός, ο υγειονομικός έλεγχος και η επι¬ 
θεώρηση της εγκατάστασης, του περιβάλλοντος χώρου 
και του εξοπλισμού να γίνονται σε τακτική βάση, σύμφω¬ 
να με καθορισμένο πρόγραμμα και να καταγράφονται. 

9.3.5. Να ακολουθούνται οι προδιαγραφές του κατα¬ 
σκευαστή για τη λειτουργία και τη συντήρηση του εξο¬ 
πλισμού της εγκατάστασης. 

9.3.6. Στο χώρο της εγκατάστασης να υπάρχει κατάλ¬ 
ληλος εξοπλισμός για την αντιμετώπιση έκτακτων περι¬ 
στατικών και απορροφητικά υλικά για τυχόν διαρροές. 

9.3.7. Να εφαρμόζεται πρόγραμμα καταπολέμησης 
παρασίτων. 

9.3.8. Τα ποιοτικά χαρακτηριστικά του κομπόστ θα 
πρέπει να καλύπτουν τις απαιτήσεις της ισχύουσας νο¬ 
μοθεσίας. 

9.4. Τα αστικού τύπου στερεά απόβλητα να συγκε¬ 
ντρώνονται σε ειδικούς κάδους και να αποκομίζονται 
περιοδικά από κατάλληλα αδειοδοτημένο αρμόδιο φο¬ 
ρέα, προκειμένου να οδηγηθούν σε εγκεκριμένο χώρο/ 
εγκατάσταση υγειονομικής ταφής ή άλλης κατάλληλης 
διαχείρισης. Οι κάδοι των αποβλήτων αστικού τύπου να 
διατηρούνται σε άριστη κατάσταση με τακτικό πλύσιμο 
και απολύμανση. 

9.5. Τα απόβλητα των μαγειρείων να αποθηκεύονται 
προσωρινά εντός ψυγειοθαλάμου κατάλληλης χωρητι¬ 
κότητας. 

9.6. Να λαμβάνονται μέτρα μείωσης των στερεών απο¬ 
βλήτων όπως: 

9.6.1. Χρησιμοποίηση υλικών πολλαπλών χρήσεων. 

9.6.2. Χρησιμοποίηση μεγάλων ή επαναχρησιμο-ποι- 
ούμενων συσκευασιών. 

9.6.3. Διαλογή στην πηγή όλων των απαιτούμενων από 
την νομοθεσία ρευμάτων (γυαλί, μέταλλα, χαρτί, πλα¬ 
στικά κ.ά.) που δύνανται να ανακυκλωθούν και διάθεση 
τους σε κέντρα ανακύκλωσης. 

9.6.4. Χρησιμοποίηση προϊόντων που προέρχονται 

από ανακύκλωση, καθώς και προϊόντων που είναι ανα- 
κυκλώσιμα. 

9.7. Τα αποβλήτων της μονάδας αποσκλήρυνσης να 
αποθηκεύονται προσωρινά σε ασφαλή χώρο και να πα- 
ραδίδονται σε αδειοδοτημένο φορέα προς περεταίρω 
διαχείριση. 

9.8. Ο φορέας του έργου οφείλει να υποβάλει στο 
Ηλεκτρονικό Μητρώο Αποβλήτων (ΗΜΑ) μέχρι το τέλος 
Μαρτίου του επόμενου έτους, ετήσια έκθεση παραγω¬ 
γού αποβλήτων (επικίνδυνων και μη) σύμφωνα με το 
άρθρο 11, παρ. 4.γ της κοινής υπουργικής απόφασης 
13588/725/06 (ΦΕΚ 383 Β'), όπως τροποποιήθηκε με το 
ν. 4042/2012 (ΦΕΚ 24 Α') σε συνδυασμό με τα οριζόμενα 
στην κοινή υπουργική απόφαση Η.Π. 24944/1159/06 
(ΦΕΚ 791 Β'). 

10. Διαχείριση υγρών αποβλήτων 

10.1. Τα οικιακά λύματα να διοχετεύονται στο υφιστά¬ 
μενο δίκτυο ακαθάρτων της ΕΥΔΑΠ, βάσει των οριζόμε¬ 
νων στην υπ'αριθμ. 5673/400/1997 (ΦΕΚ Β' 192) κοινή 
υπουργική απόφαση όπως εκάστοτε ισχύει και τηρου- 
μένων των εκάστοτε όρων του Κανονισμού λειτουργίας 
του δικτύου. 

10.2. Επιβάλλεται η ετήσια τουλάχιστον συντήρηση 
των αντλιοστασίων των κολυμβητικών δεξαμενών και 
όλου του εξοπλισμού για την ανανέωση του νερού από 
αρμόδιους τεχνικούς, η συμπλήρωση φύλλου ελέγχου 
και η τήρηση σχετικού αρχείου. 

10.3. Τα λύματα των βοηθητικών εγκαταστάσεων των 
κολυμβητικών δεξαμενών καθώς και οι μικρές ποσότητες 
υγρών αποβλήτων που προκύπτουν από τον καθαρισμό 
των φίλτρων να διατίθενται στο αποχετευτικό δίκτυο, 
όπως και τα υγρά απόβλητα του όλου συγκροτήματος. 

10.4. Να γίνεται τακτική συντήρηση και επιθεώρηση 
των σωληνώσεων και των εγκαταστάσεων του αποχετευ¬ 
τικού δικτύου. Σε περίπτωση που προκύπτει κίνδυνος 
δυσμενών επιπτώσεων στο περιβάλλον ή στη δημόσια 
υγεία, να ενημερώνεται άμεσα η οικεία Διεύθυνση Υδά- 
των, προκειμένου να καθοριστούν από κοινού, σε συνερ¬ 
γασία με την αρμόδια Διεύθυνση Υγείας, το είδος και το 
χρονοδιάγραμμα των αναγκαίων μέτρων. 

11. Ορθολογική χρήση νερού: Για τον περιορισμό της 
κατανάλωσης νερού κατά τη λειτουργία του έργου θα 
πρέπει να εφαρμόζονται τουλάχιστον τα ακόλουθα: 

11.1. Άρδευση με συστήματα που χαρακτηρίζονται 
από εξοικονόμηση νερού (π.χ. δίκτυο σταλακτοφόρων 
αγωγών και αυτόματη ρύθμιση της ποσότητας νερού 
βάσει μετεωρολογικών συνθηκών). 

11.2. Αξιοποίηση των όμβριων υδάτων για σκοπούς 
άρδευσης. 

11.3. Τακτική συντήρηση (έλεγχος καλής λειτουργίας 
και άμεση αποκατάσταση βλαβών) των συστημάτων 
εξοικονόμησης νερού στα κτίρια. 

12. Περιορισμός των επιπτώσεων στο φυσικό περιβάλ¬ 
λον και στη χλωρίδα και πανίδα της περιοχής. 

12.1. Να αποκατασταθεί η βλάστηση και να φυτευτούν 
θαμνώδη και δενδρώδη είδη στις θέσεις που προβλέ- 
πονται στη ΜΠΕ. 

12.2. Ο υπαίθριος φωτισμός τόσο στο ξενοδοχειακό 


συγκρότημα όσο και στους κοινόχρηστους χώρους του 
ακινήτου να έχει κατεύθυνση προς το έδαφος και γενικά 
να είναι φιλικός προς το περιβάλλον ενώ κατά μήκος της 
παραλίας να είναι περιορισμένος. 

13. Για τη λειτουργία των ξενοδοχείων «Αρίων» και 
«Ναυσικά» εφαρμόζονται επιπροσθέτως των παραπά¬ 
νω όρων οι Πρότυπες ΠεριβαλλοντικέςΔεσμεύσειςτων 
υπ'αριθμ. ΑΤΤ 4476/21.10.2016 και ΑΤΤ 4477/21.10.2016 
αποφάσεων της Περιφερειακής ΔιεύθυνσηςΤουρισμού 
Αττικής. 

Ε. Αποκατάσταση, μερική ή σταδιακή ή οριστική παύ¬ 
ση λειτουργίας του έργου 

1. Σε περίπτωση διακοπής των εργασιών κατασκευής 
του έργου πριν από την ολοκλήρωσή του, ο φορέας του 
αξιολογεί την κατάσταση ρύπανσης του εδάφους και των 
υπόγειων υδάτων σύμφωνα με τις απαιτήσεις παρακο¬ 
λούθησης που καθορίζονται στην παρούσα απόφαση 
καθώς και την αλλαγή στη γεωμορφολογία της περιοχής. 
Επιπρόσθετα ο φορέας του έργου ενημερώνει σχετικά 
την αρμόδια περιβαλλοντική και πολεοδομική Υπηρεσία. 

2. Στις περιπτώσεις που η παύση λειτουργίας του έρ¬ 
γου έχει πιθανότητες να προκαλέσει σημαντική ρύπανση 
του εδάφους ή των υπόγειων υδάτων από επικίνδυνες 
ουσίες, ο φορέας λειτουργίας/εκμετάλλευσης οφείλει 
να λαμβάνει εκ των προτέρων τα απαραίτητα μέτρα με 
στόχο την αποτροπή τέτοιων ενδεχομένων και τη διαχεί¬ 
ριση των ουσιών αυτών σύμφωνα με τις τότε ισχύουσες 
διατάξεις. 

3. Σε περιπτώσεις κατεδάφισης, τα απόβλητα υπόκει- 
ται σε διαχείριση βάσει της σχετικής με αυτά νομοθεσίας. 

ΣΤ. Έκτακτα περιστατικά ρύπανσης ή υποβάθμισης 
του περιβάλλοντος 

1.0 φορέας του έργου οφείλει να καταρτίσει αναλυτι¬ 
κό σχέδιο αντιμετώπισης μη κανονικών συνθηκών λει¬ 
τουργίας το οποίο κατ'ελάχιστο θα περιλαμβάνει: 

1.1. Μέτρα πρόληψης και αντιμετώπισης πυρκαγιάς. 

1.2. Μέτρα αντιμετώπισης σε περίπτωση ρύπανσης 
των επιφανειακών υδάτων. 

1.3. Σε περίπτωση περιβαλλοντικής ζημίας ή απειλής 
ζημίας ισχύουν τα αναφερόμενα στο π.δ. 148/2009 (ΦΕΚ 
190 Α') περί περιβαλλοντικής ευθύνης σε συνδυασμό με 
τις διατάξεις της ενότητας Α' «Ποινική Προστασία του 
Περιβάλλοντος» του ν. 4042/2012. 

Ζ. Παρακολούθηση 

1. Η επίδραση του έργου στο περιβάλλον και η εφαρ¬ 
μογή των περιβαλλοντικών όρων που αφορούν στη 
λειτουργία του θα παρακολουθείται με κατάλληλο Πρό¬ 
γραμμα Περιβαλλοντικής Παρακολούθησης (ΠΠΠ).Το 
οποίο πρέπει να ενταχθεί στο Σύστημα Περιβαλλοντικής 
Διαχείρισης του όρου 5.4.α). 

2. Στο πλαίσιο του ΠΠΠ, θα πρέπει να συλλέγονται, 
να τίθενται σε επεξεργασία και αξιολόγηση, και τέλος 
να δημοσιοποιούνται, στοιχεία σχετικά με τα ακόλουθα 
θέματα τουλάχιστον: 

2.1. Δείκτες χρήσης του έργου, με στοιχεία που αφο¬ 
ρούν κυρίως σε: 

2.2. Μέσο ανά μήνα αριθμό κατοίκων, επισκεπτών και 
εργαζόμενων. 

2.3. Μέσο αριθμό οχημάτων από/προς το έργο. 

2.4. Χρήση νερού και ποιοτική του κατάσταση, με στοι¬ 
χεία που αφορούν κυρίως σε: 

2.4.1. Μηνιαίες ποσότητες νερού που καταναλώνονται 
για ύδρευση και άρδευση. 

2.4.2. Δείκτες εξοικονόμησης νερού ύδρευσης και άρ¬ 
δευσης, σε σύγκριση με τυπικές μέσες καταναλώσεις. 

2.4.3. Αναλύσεις του νερού των κολυμβητικών δεξα¬ 
μενών στις συχνότητες που αναφέρονται στο άρθρο 
15 της υπ' αριθμ. Γ1 /443/73 (ΦΕΚ 87/Β ) Υγειονομικής 
Διάταξης, όπως αυτή τροποποιήθηκε με την υπ' αριθμ. 
Γ4/1150/76 όμοια της. Οι εργαστηριακές αναλύσεις να 
παραμένουν στο έργο και να βρίσκονται στη διάθεση 
των ελεγκτικών αρχών. 

2.5. Στερεά απόβλητα, με στοιχεία που αφορούν: 

2.5.1. Ποσότητες ανά ρεύμα και ποσοστό διαλογής 
στην πηγή. 

2.5.2. Τρόπος διαχείρισης και διάθεσης κάθε ρεύματος. 

2.5.3. Δείκτες ανακύκλωσης για τα κύρια απόβλητα και 
βαθμός αξιοποίησης βιοαποικοδομήσιμων αποβλήτων. 

3. Στην παραπάνω έκθεση θα πρέπει να περιλαμβάνο¬ 
νται σε διακριτές ενότητες τα εξής θέματα: 

3.1. Αξιολόγησης της συμμόρφωσης των μετρήσεων 
με τα εκάστοτε όρια, επίπεδα αναφοράς ή πρότυπα ποι¬ 
ότητας περιβάλλοντος. 

3.2. Τρόπος συμμόρφωσης με τους περιβαλλοντικούς 
όρους λειτουργίας του έργου. 

3.3. Αναφορά σε συμβάντα εκτάκτων καταστάσεων 
της ενότητας 5.6. 

Η. Αντισταθμιστικά μέτρα 

Οι περιβαλλοντικές επιπτώσεις αντιμετωπίζονται απο¬ 
τελεσματικά με τα μέτρα που προδιαγράφηκαν παρα¬ 
πάνω- ως εκ τούτου δεν απαιτείται η επιβολή αντισταθ¬ 
μιστικών μέτρων. 

Θ. Υποχρέωση τήρησης μέτρων που προτείνονται στη 
ΜΠΕ 

Καθίσταται υποχρεωτική η εφαρμογή των μέτρων που 
προτείνονται στη ΜΠΕ εφόσον δεν έρχονται σε αντίθε¬ 
ση με τους όρους και περιορισμούς που τέθηκαν στις 
ανωτέρω παραγράφους. 

I. Χρονικό διάστημα ισχύος της απόφασης έγκρισης 
περιβαλλοντικών όρων - Προϋποθέσεις για την ανανέ¬ 
ωση και τροποποίησή της 

1. Η επάρκεια των περιβαλλοντικών όρων επαναξιολο- 
γείται μετά από δέκα έτη από την έκδοση της απόφασης 
έγκρισής τους, με την εφαρμογή της διαδικασίας που 
προβλέπεται στο άρθρο 5 του ν. 4014/2011. Σύμφωνα 
με το ίδιο άρθρο, εάν ο φάκελος ανανέωσης υποβληθεί 
εμπρόθεσμα (τουλάχιστον δύο (2) μήνες πριν τη λήξη 
τους), για το χρονικό διάστημα μέχρι την ολοκλήρωση 
της διαδικασίας ανανέωσης, οι περιβαλλοντικοί όροι 
διατηρούνται σε ισχύ. 

2. Για τον εκσυγχρονισμό, βελτίωση, επέκταση ή τρο¬ 
ποποίηση του έργου, όπως αυτό περιγράφεται στη ΜΠΕ, 
ή επανεξέταση και αναπροσαρμογή των εγκεκριμένων 
περιβαλλοντικών όρων, απαιτείται η τήρηση του άρθρου 
6 του ν. 4014/2011. 

3. Σε περίπτωση που από τις τακτικές και έκτακτες 


περιβαλλοντικές επιθεωρήσεις διαπιστωθούν σοβαρά 
προβλήματα υποβάθμισηςτου περιβάλλοντος ή αν πα¬ 
ρατηρηθούν επιπτώσεις στο περιβάλλον που δεν είχαν 
προβλεφθεί από τη ΜΠΕ και την απόφαση έγκρισης πε¬ 
ριβαλλοντικών όρων, επιβάλλονται πρόσθετοι περιβαλ¬ 
λοντικοί όροι ή τροποποιούνται οι όροι της απόφασης 
αυτής, όπως προβλέπεται στην παρ. 9 του άρθρου 2 του 
ν. 4014/2011, σε συνδυασμό με το άρθρο 6 του ίδιου 
νόμου. 

ΙΑ. Λοιπές διατάξεις. 

Η απόφαση έγκρισης περιβαλλοντικών όρων: 

1. Δεν καλύπτει θέματα ασφάλειας έναντι ατυχημά¬ 
των ή ασφάλειας και υγιεινής του προσωπικού, τα οποία 
εξακολουθούν να ρυθμίζονται από τις πάγιες σχετικές 
με αυτά διατάξεις. 

2. Δεν απαλλάσσει τον φορέα του έργου από την υπο¬ 
χρέωση έκδοσης όσων άλλων αδειών, εγκρίσεων ή κα¬ 
νονιστικών πράξεων προβλέπονται από την ισχύουσα 
νομοθεσία για το έργο. 

ΙΒ. Υποχρεώσεις σχετικά με τον έλεγχο τήρησης των 
περιβαλλοντικών όρων. 

1. Η απόφαση έγκρισης περιβαλλοντικών όρων, ο θε¬ 
ωρημένος φάκελος ΜΠΕ που τη συνοδεύει, και τυχόν 
τεχνικές περιβαλλοντικές μελέτες, θα πρέπει να είναι 
διαθέσιμες στο χώρο του έργου κατά τη φάση υλοποί¬ 
ησής του και στην έδρα του φορέα λειτουργία του στη 
συνέχεια. Τα στοιχεία αυτά θα πρέπει να επιδεικνύονται 
από τον υπόχρεο φορέα σε κάθε αρμόδιο, σύμφωνα με 
τη νομοθεσία, ελεγκτικό όργανο. 

2.0 φορέας υλοποίησης του έργου κατά τη φάση κα¬ 
τασκευής και ο φορέας λειτουργίας στη συνέχεια, θα 
πρέπει: 

2.1. Να τηρεί στο εργοτάξιο του έργου ή στην έδρα του 
στοιχεία, βάσει των οποίων θα αποδεικνύεται η συμμόρ¬ 
φωση με τους περιβαλλοντικούς όρους του έργου (π.χ. 
τιμολόγια, συμβάσεις, παραστατικά έγγραφα, μητρώα 
καταγραφής στοιχείων κ.λπ.). 

2.2. Να επιτρέπει την πρόσβαση στο έργο σε κάθε 
αρμόδιο ελεγκτικό όργανο και να διευκολύνει την διε¬ 
νέργεια του ελέγχου από αυτό. 

2.3. Να παρέχει όλα τα απαιτούμενα στοιχεία και πλη¬ 
ροφορίες. 

2.4. Να διευκολύνει τον έλεγχο και να συμμορφώνεται 
στις συστάσεις - υποδείξεις των αρμόδιων ελεγκτικών 
οργάνων τήρησης των διατάξεων της περιβαλλοντικής 
νομοθεσίας. 

3. Εάν ανακύψουν θέματα κατά την εφαρμογή της από¬ 
φασης έγκρισης περιβαλλοντικών όρων, τα οποία δεν 
καλύπτονται από τους εγκεκριμένους περιβαλλοντικούς 
όρους, τότε η επίλυσή τους πραγματοποιείται βάσει της 
ισχύουσας εθνικής και κοινοτικής νομοθεσίας. 

4. Σε περίπτωση πρόκλησης ρύπανσης ή άλλης υπο- 
βάθμισης του περιβάλλοντος ή παράβασης των όρων 
της απόφασης αυτής, επιβάλλονται στους υπεύθυνους 
του έργου οι κυρώσεις που προβλέπονται από τις δια¬ 
τάξεις των άρθρων 28,29 και 30 του ν. 1650/1986, όπως 
τροποποιήθηκαν και ισχύουν. 

Άρθρο 7 

Έγκριση ειδικότερων όρων και μέτρων 
για την προστασία και ανάδειξη 
των αρχαιολογικών χώρων 

Εγκρίνονται οι ειδικότεροι όροι και μέτρα για την προ¬ 
στασία και ανάδειξη του αρχαιολογικού χώρου εντός του 
ακινήτου «Αστέρας Βουλιαγμένης» στη Βουλιαγμένη Ατ¬ 
τικής, όπως προβλέπονται στην ΥΠΠΟΑ/ΓΔΑΠΚ/ΔΙΠΚΑ/ 
ΤΠΚΑΧΜΑΕ/413168/271611/10738/3644/25.10.2017 
απόφαση της Υπουργού Πολιτισμού και Αθλητισμού. 

Άρθρο 8 

Μεταβατικές διατάξεις 

1. Μέχρι την ολοκλήρωση της κατασκευής του έργου 
παραμένουν σε ισχύ τα υφιστάμενα ειδικά σήματα λει¬ 
τουργίας για τις ξενοδοχειακές εγκαταστάσεις μέσα στο 
ακίνητο. Οι υφιστάμενες αυτές άδειες είναι δυνατό να 
ανανεώνονται και να παρατείνονται ως προς τον χρόνο 
ισχύος τους με βάση τις ισχύουσες διατάξεις. 

2. Η παρούσα επέχει θέση έγκρισης καταλληλότητας 
κατά τα οριζόμενα στο άρθρο 13 ν. 3986/2011. 


Άρθρο 9 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2017 
Οι Υπουργοί 

Υφυπουργός 

Οικονομικών Πολιτισμού και Αθλητισμού 

ΑΙΚΑΤΕΡΙΝΗ ΠΑΠΑΝΑΤΣΙΟΥ ΛΥΔΙΑ ΚΟΝΙΟΡΔΟΥ 

Αναπληρωτής Υπουργός 

Περιβάλλοντος και Ενέργειας Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 

Τουρισμού 

ΕΛΕΝΑ ΚΟΥΝΤΟΥΡΑ 

ΕΜΒΑΔΟΝ ΙΔΙΟΚΤΗΣΙΑΣ "ΑΣΤΕΡΑ ΒΟΥΛΙΑΓΜΕΝΗΣ" 


ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ 


Συνολικό εμβαδόν ιδιοκτησίας Ε=301.864,99ιπ' 

ΣΥΜΒΟΛΑΙΟ ΙΔΙΟΚΤΗΣΙΑΣ 59540/22-09-2019, της Συμβολαιογράφου Αθηνών Μαρίας Πουλαντξά - Αγρέβη. 

Πιστοποιητικά μεταγραφής: 999/ 27-09-2019, Υποθηκοφυλακείο Βούλας. 

ΥΠΟΜΝΗΜΑ 

- ΟΡΙΟΓΡΛΜΜΗ Λ1ΠΛΛΟΥ ΙΕ ΣΥΣΤΗΜΑ ΕΙΣΛ ΤΙ7 

- ΟΡΙΟΓΡΛΜΜΗ ΠΑΡΑΛΙΑΣ ΣΕ ΣΥΣΤΗΜΑ ΕΓΣΛ 87 

- ΟΡΙΟΓΡΛΜΗΗ ΠΑΛΑΙΟΥ ΛΙΓ1ΑΛΟΥ ΣΕ ΣΥΣΤΗΜΑ (Π* ΊΠ 

1 ΡΥΜΟΤΟΜΙΚΗ ΓΡΑΜΜΗ = ΓΡΑΜΜΗ ΛΙΠΛΛΟΥ ΣΕ ΣΥΣΤΗΜΑ ΕΓΣΛ *87 

ΟΙΚΟΔΟΜΙΚΗ ΓΡΑΜΜΗ 

- ΟΡΙΟΟΕΤΤΙΣΗ ΑΡΧΑΙΟΛΟΓΙΚΟΥ ΧΟΡΟΥ (ΒΑΤΟ «Κ350ΛΛΠΟ/0·1·10-3013) 

- ΟΡΙΟΘΕΤΗΣΗ ΑΡΧΑΙΟΛΟΓΙΚΟΝ ΧΟΡΟΝ Α ΑΠΟΛΥΤΟΥ ΠΡΟΣΤΑΣΙΑ! (ΒΑΣΕΙ ΟΕΚΑΟΣΑΛΠΘ/1311-ΣΟΠ) 

I I I ΠΕΡΙΟΧΗ ΑΝΑΠΤΥΞΗΣ 

ΧΡΗΣΕΙΣ ΓΗΣ - ΕΣΧΑΔΑ: Π Δ 30.09.2016 ΦΕΚ 191 ΑΑΠ 04.10.2016 

ΚΑΙ ΒΕΒΑΙΩΣΗ ΧΡΗΣΕΩΝ ΓΗΣ ΥΔΟΜ ΤΟΥ ΔΗΜΟΥ ΒΑΡΗΣ ΒΟΥΛΑΣ ΒΟΥΛΙΑΓΜΕΝΗΣ, ΜΕΑΡ. ΠΡΩΤ. 7034/8.12.2016 
Μ ΖΩΝΗ ΙΑ: ΠΕΡΙΟΧΗ ΑΠΟΚΑΤΑΣΤΑΣΗΣ ΦΥΣΙΚΟΥ ΤΟΠΙΟΥ 
I-1 ΖΩΝΗ ΙΒ: ΠΕΡΙΟΧΗ ΠΡΟΣΤΑΣΙΑΣ ΦΥΣΙΚΟΥ ΤΟΠΙΟΥ 

■■ ΖΩΝΗ Π: ΖΩΝΗ Α' ΑΠΟΛΥΤΟΥ ΠΡΟΣΤΑΣΙΑΣ ΑΡΧΑΙΟΛΟΓΙΚΟΥ ΧΩΡΟΥ (ΒΑΣΕΙ ΦΕΚ 350Α.Α.Π./2013 ΚΑΙ 402ΑΑ.Π./2013) 

Γ^Π ΖΩΝΗ ΠΙ: ΤΟΥΡΙΣΜΟΣ - ΑΝΑΨΥΧΗ - ΠΑΡΑΘΕΡΙΣΠΚΗ ΚΑΤΟΙΚΙΑ 


ΕΠΙΤΡΕΠΟΜΕΝΗ ΔΟΜΗΣΗ ΕΝΤΟΣ ΕΝΙΑΙΟΥ ΑΚΙΝΗΤΟΥ : 56.500|Τ]> (56.500 / 301.864,99τη> = 0,187 < 0,20) 

ΕΠΙΤΡΕΠΟΜΕΝΗ ΚΑΛΥΨΗ ΕΝΤΟΣ ΕΝΙΑΙΟΥ ΑΚΙΝΗΤΟΥ : 30.186,49πι> (301.864,99ιπ> ·0,10 - 30.186,49ΠΙ 1 ) 


ΖΩΝΗ ΙΑ: ΠΕΡΙΟΧΗ ΑΠΟΚΑΤΑΣΤΑΣΗΣ ΦΥΣΙΚΟΥ ΤΟΠΙΟΥ 

ΕΚΤΑΣΗ : 61.505,ΟΟιτι' ΕΝΤΟΣ ΟΡΙΩΝ ΟΙΚΟΠΕΔΟΥ (9.170ΓΠ 1 ΤΗΣ ΖΩΝΗΣ ΕΜΠΙΠΤΟΥΝ ΚΑΙ ΣΤΗ ΖΩΝΗ Π) 

ΠΕΡΙΟΡΙΣΜΟΙ ΔΟΜΗΣΗΣ: I) ΒΑΣΕΙ ΠΔΙ-3 200ΚΦΕΟ544/Μ04) ΑΡΟΡΟ Σ ΠΑΡ.1 

ΕΠΓΤΡΕΠΟΜΕΝΕΣ ΧΡΗΣΕΙΣ : Α) ΕΓΙΓΓΡΕΠΕΤΑΙII ΔΙΑΤΗΡΗΣΗ ΑΝΑΚΑΙΝΙΣΗ Δ ΑΠΟΚΑΤΑΣΤΑΣΗ ΤΟΝ ΥΦΙΣΤΑΜΕΝΟΝ ΝΟΜΙΜΟΝ ΚΑΤΛΣΚΕΥΟΝ 

ΕΝΤΟΣ ΤΟΥ ΚΕΛΥΦΟΥΣ ΑΥΤΟΝ, ΓΙΑ ΤΠ ΑΝΟΤΕΡΟ ΕΠΓΤΡΕΠΟΜΕΝΕΣ ΧΡΗΣΕΙΣ, ΧΠΡΙΣ ΑΥΞΗΣΗ ΔΟΜΗΣΗΣ, ΚΑΛΥΨΗΣ ΚΑΙ ΟΓΚΟΥ. 



ΕΠΙΤΡΕΠΟΜΕΝΗ ΔΟΜΗΣΗ 


ΕΠΙΤΡΕΠΕΤΑΙ Η ΔΙΑΤΗΡΗΣΗ ΤΟΝ ΝΟΜΙΜΟΣ ΥΦΙΣΤΑΜΕΝΟΝ ΚΤΙΡΙΟΗ ΚΑΙ ΑΛΛΟΝ ΚΑΤΑΣΧΕΤΟΝ, Η ΣΥΝΤΗΡΗΣΗ, ΕΠΙΣΚΕΥΗ ΚΑΙ ΑΝΑΚΑΙΝΙΣΗ ΤΟΥΣ, ΣΥΜΦΟΝΑ ΜΕ 
ΤΑ ΕΙΔΙΚΟΤΕΡΑ ΟΡΙΖΟΜΕΝΑ ΑΠΟ ΤΗΝ ΥΠΠΟΛ/ΓΔΛΓΚ/ΔΙΠΚΛ/ΓΛΧ/Ψ43/2Ι11-49/1 ΙΤ9Ο</Ι19ί9/0ΤΜ (ΦΕΧ402ΛΛΠ/Ι3.11.2013» 

ΔΙΑΤΗΡΕΙΤΑΙ ΤΟ ΔΚΛΙΟΜΛ ΕΚΤΕΛΕΣΗΣ ΕΡΓΑΣΙΟΗ ΑΝΑΣΧΑΦΟΝ ΑΠΟ ΤΗΝ ΑΡΜΟΔΙΑ ΥΠΗΡΕΣΙΑ. 

Έ 


ΠΙΝΑΚΑΣ ΚΟΡΥΦΩΝ ΟΡΙΟΓΡΑΜΜΩΝ 




Π ΕΓΚΑΤΑΣΤΑΣΕΙΣ 0 (ΑΠΟΑΛΟΝ) 


ΛΟΤΤΡ1ΚΕΣ ΕΓΚΑΤΑΣΤΑΣΕΙΣ Α (ΛΡΙΕΜΙΣ) 

1 Μ/Μ ΧΟΡΟΣ ΠΙΣΪΪ ΑΠΟ ΤΤΣ ΛΟΥΤΡΙΚΕΣ ΕΓΚΛΤΑΣΤΑΣΕΓΣ Α 
ι ΔΕΞΑΜΕΝΗ ΥΓΡΑΕΡΙΟΥ 


Η/Μ ΕΓΚΑΤΑΣΤΑΣΕΙΣ ΒΟΝΟΛΙΟΥβ - ΗΛΕΚΤΡΙΚΟΣ ΥΠΟΣΤΑΘΜΟΣ 
ΔΕΞΑΜΕΝΗ ΥΓΡΑΕΡΙΟΥ 
αυβ »ιου$Ε βιινολιου/5 


-24μ «ΟτΑ' /φ/ϊοΐϊ ίύΐ]ι 
Τυο Δ/ρ-ΚΑΛτιτλ/ 
3ΐ^/α//ι-ιι·ΐ) ■ 

4°® 4Α*#- 


ί·ΓΛΑΑθ>ψ 

• ο οϊυτΰ όο'ϊοί&Αι 



50 3 ΥΠΟΓΕΙΟΙ ΥΠΟΣΤΑΘΜΟΙ ΔΕΗ 

ΤΑ ΠΕΡΙΓΡΑΜΜΑΤΑ ΕΝΤΟΣ ΤΗΣ Π.ΑΝ. 40, ΠΟΥ ΑΠΕΙΚΟΝΙΖΟΥΝ ΤΑ ΚΠΡΙΑ ΤΩΝ ΚΑΤΟΙΚΙΩΝ 
ΕΙΝΑΙ ΔΥΝΑΤΟΝ ΝΑ ΤΡΟΠΟΠΟΙΟΥΝΤΑΙ, 

ΣΥΜΦΩΝΑ ΜΕ ΤΗΝ ΚΥΑ ΕΓΚΡΙΣΗΣ ΤΟΥ ΕΠΕΝΔΥΤΙΚΟΥ ΣΧΕΔΙΟΥ ΤΟΥ Π.Δ. 30.9.2016 (ΦΕΚ191 ΑΑΠ 2017), 
ΧΩΡΙΣ ΥΠΕΡΒΑΣΗ ΤΩΝ ΟΡΩΝ ΚΑΙ ΠΕΡΙΟΡΙΣΜΩΝ ΔΟΜΗΣΗΣ ΤΟΥ ΙΔΙΟΥ ΔΙΑΤΑΓΜΑΤΟΣ. 

ΟΜΟΙΩΣ ΔΥΝΑΝΤΑΙ ΝΑ ΤΡΟΠΟΠΟΙΟΥΝΤΑΙ ΟΙ ΠΡΟΣΒΑΣΕΙΣ ΠΡΟΣ ΤΑ ΚΠΡΙΑ ΚΑΤΟΙΚΙΩΝ, 



Μ 



ΑΣΤΗΡ ΠΑΛΑΣ ΒΟΥΛΙΑΓΜΕΝΗΣ Α.Ξ.Ε. 


ΕΡΓΟ 

ΧΩΡΟΘΕΤΗΣΗ ΕΠΕΝΔΥΤΙΚΟΥ ΣΧΕΔΙΟΥ 

ΑΣΤΕΡΑ ΒΟΥΛΙΑΓΜΕΝΗΣ (άρθρο 13, Ν.3986/2011) 

""""" 

Απόλλωνος 40, Μικρό Καβούρι, Βουλιαγμένη Αττικής 


ΜΕΛΕΤΗ ΕΠΕΝΔΥΤΙΚΟΥ ΣΧΕΔΙΟΥ 


ΔκΛηοη'Εργοο 

ΗϋΤ 

ΗίΙΙ ΙπΙθπιαΙΐοηλΙ 



Αρχιτεκτονική Μελέτη 

ΛΕΤΕΡ ΑΡΧΙΤΕΚΤΟΝΕΣ - ΧΑΡΡΥ Κ ΜΠΟΥΓΑΔΕΔΛΗΣ ΚΑΙ 

ΣΥΝΕΡΓΑΤΕΣ ΑΡΧΙΤΕΚΤΟΝΕΣ Α Ε. 

Στατική Μελέτη 

ΕΛΛΗΝΙΚΗ ΜΕΛΕΤΗΤΙΚΗ ΑΤ£. 

Περιβαλλοντική Μελέτη 

ΙΟΚ Σύμβουλοι Μηχανικοί Α.Ε. 


ΙΟΚ Σύμβουλοι Μηχανικοί ΑΕ. 

Μελέτη Περιβάλλοντος Χύροα 

ΔΡΟΜΟΣ ΣΥΜΒΟΥΛΟΠΜΕ^ΕΤΗΓΕΣ Ε.Π.Ε. 

ΜΑΒΝΕΓ ΕηηΙοοοΊημ ΟοηεμΒιηή 

Τοπογραφίχή Μελέτη 

ΤΟΠΟΑΝΑΛΥΣΙΣ 



ΑΕΤΕΚ 

ΑΚ0ΗΙΤΕ0Τ5 



Ημερομηνία Δεχέιφχος 2016 


ΙΑΤΤ 1 Γο 6 | | 3 | ίο'Νΐ ΙμϊρΙ ίοΤοΙ [όΤο] Π~ 02 | ΓόΤόΙ 


Ρ**3ρθ ΟυΟΡοεΙομε 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 2/24.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























